Zbornik Ako ti jave: umro sam čine izabrane pesme o smrti, najpre namenjene mladim čitaocima. Kako oni razumeju i analiziraju stihove s najtežim motivom, obrađenim i u formi epitafa, i po mustri dijaloga iz kaubojskog filma, od polovine 19. veka do danas\nTokom noćne šetnje po Mokrinu, čim smo se našli u ulici u kojoj je odrastao Miroslav Antić, kolumnista Politike Bogdan Ibrajter Tane pokazao mi je rukom u pravcu vatrogasnog doma. U novinskoj reportaži s kraja šezdesetih, Antić se setio zastrašujuće scene iz detinjstva. Za vreme Drugog svetskog rata, dok su se igrali u crkvenoj porti, primetili su da okupatori uvode u dvorište Kulturbunda uhapšene Jevreje. Počela je jeziva tortutra; dečaci su, sakriveni iza jorgovana, krišom posmatrali mučenje. Tukli su ih kundacima. Jedan Nemac uzeo je lopatu i gurnuo njeno držalje u usta, u grlo oca Antićevog školskog druga. Priča se da je pesnik zato počeo da zamuckuje. (Naravno, nikada kad govori poeziju!) Da li se radilo o njegovom prvom suočavanju s krajem...\nKako su domaći pesnici obrađivali temu smrti, i još važnije, kako su njihove stihove čitali mladi, u školskoj lektiri ili čitankama – otkriva poetski izbor Ako ti jave: umro sam (pesme o smrti za decu i mlade).\nPriređivač i pisac temeljnog predgovora Vladimir Vukomanović Rastegorac uzima za naslov uvodne reči iz Antićeve Besmrtne pesme. Kaže za NIN da je za takav odabir bilo više razloga. „Uz Zmaja, Miroslav Antić zauzima centralno mesto.“ Misli da je smelo i autentično ispisao neke od najsnažnijih, najsloženijih, ali i najkomunikativnijih stihova koji tematizuju smrt, a namenjeni su mladima. „Naslovni stih mnogima je već dobro poznat. Pamtljiv je, pregnantan. Hrabro uvodi u srž stvari. A u toj nedovršenosti rečenice je, konačno, implicitno sadržano pitanje na koje knjiga pokušava da pruži jedan mogući odgovor.“\nVladimir Vukomanović Rastegorac (Kraljevo, 1986) doktorirao je na Filološkom fakultetu i radi kao docent na beogradskom Učiteljskom fakultetu. Autor je niza radova iz oblasti jezika, književnosti, metodike nastave srpskog jezika; autor pesničkih knjiga. Odakle ideja da se napravi zbornik?\n„Prve pesme koje su deo izbora pronašao sam pre pet-šest godina baveći se predzmajevskom poezijom za decu; tekstove koji se bave konceptualizacijom smrti u svesti deteta počeo sam da čitam koji mesec kasnije. Tad je ideja o izboru bila daleko i koncepcija, kao i koncepcija predgovora, bistrili su se dosta dugo.“\nPre dve godine shvatio je da ima dovoljno materijala. „Podsticaji za nastajanje knjige su mnogi – uglavnom su vezani za ćutanje o smrti u obrazovnom, ali i porodičnom kontekstu. Ono opstaje uprkos tome što učenicima, i deci uopšte, iskustvo smrti bliske osobe ili smrti kućnog ljubimca, nažalost, nije strano. Izbor jeste pokušaj da se omogući dijalog, u školi ili van nje, između pesama koje sam sakupio i onih kojima su namenjene.“\nUkoliko je reč o kriterijumima, objašnjava da mu je najbitnije bilo da izabere naslove za koje je neupitno da ih je autor namenio deci i(li) mladima. „Time se, posredno, upućuje i na legitimitet potrebe da se dijalog na temu smrti pokrene. Takođe, želeo sam da se upoznamo kako su najbolji pesnici za decu pristupili temi. Otud su u njoj pesme Jovana Jovanovića Zmaja, Desanke Maksimović, Dušana Radovića, Ljubivoja Ršumovića... Pomislio sam: oni koji decu poznaju najbolje osetili su potrebu da im upute poneku pesmu i o smrti – možda ta činjenica može da ohrabri nastavnike i roditelje da sami započnu razgovor sa detetom. Ili da makar razgovor ne izbegavaju.“\nNa našu opasku da se najmlađi čitaoci u bajkama suočavaju sa strašnim scenama, ali da izabrani stihovi, premda tiši, izazivaju veću jezu, sagovornik našeg magazina odgovara da jeza može biti reakcija, ali da u zborniku Ako ti jave: umro sam (izdavač: Dom kulture „Studentski grad“), osim u retkim slučajevima, strašnih scena nema. Primećuje da najveći deo donosi zapitanost nad smrću kao zapitanost nad životom ili želi da podstakne empatiju. „Neretko i da se onome što ne može da promeni – a to je činjenica naše smrtnosti – nasmeje.“\nEsejizirajući u predgovoru o Dušanu Radoviću, pogotovo o delu Western, Vladimir Vukomanovć Rastegorac postavlja pitanje koliko je pisanje za medije uticalo na Radovićev opus, „pa su funkciju umirućih preuzeli kauboji“. Strofa iz pesme Dijalog: Seti se, Kid! / Ne mogu, Rid! / Bio si feš! / Odavno leš! / Bio si kralj! / Pokri me čkalj! / Bio si hrt! / Brža je smrt!\nPevanje o odlasku s ovog sveta sigurno se promenilo od 19. veka do danas? „Promenilo se. Dosta. Najpre se o smrti dominantno mislilo u hrišćanskim okvirima. Tako je u drugoj polovini 19. veka prisutna uteha u obećanju raja. Ipak, ta uteha se morala zaslužiti i zato pesme predzmajevskog perioda često imaju jaku didaktičku poentu. Sa Zmajem, a posebno s pesmama Desanke Maksimović, akcenat se sa poučnosti pomera na osećanja koje prate odlazak drage osobe.“\nPosle Drugog svetskog rata slavi se junačka smrt partizana, recimo u stihovima Branka Ćopića. „Konačno, u drugoj polovini 20. i na početku 21. veka preovladava, čini se, humoristička obrada motiva smrti.“ Kid i Rid nastavljaju Dijalog: Pucaćemo, stari Kide, nismo davno! / Neće moći, jer ja ležim vodoravno.\nRođendanska pesma Raše Popova, analazira Vukomanović, sačinjena je od hiperboličnih ukora odraslih, gotovo parodijski izobličenih. „Komični efekat se dodatno ostvaruje kroz lagodno poigravanje mogućim uzrocima umiranja: pitanje je da li je iko pre Raše pevao o smrti potencijalno uzrokovanoj skidanjem jakne na snegu ili skidanjem gaća. Happy birthday to you / Ne turaj prst u struju / Moraš da se brineš / Da nam ne pogineš (...) Happy birthday to you / Pozdravi ujnu i uju (...)\nSmatra da je humoristička obrada za mladog čitaoca često blago katarzična. „No, ovih nekoliko rečenica treba shvatiti dosta uslovno. Jer gotovo u svakoj od ovih faza, a neretko i u pesmama istog autora, mogu se naći zajedno refleksivno-didaktički, empatijski i humoristički pogled na smrt. I ne treba zanemariti mnoge razlike i nijanse u stihovima kojima ovde zastupljeni pesnici prilaze temi smrti. A to mnoštvo različitih pesničkih glasova koji smrt kao temu ne zaobilaze, već je smelo pokreću, uveren sam, samo na još jedan način svedoči o veličini srpske poezije za decu i mlade. I služi joj na čast.“\nPored ostalog, zbornik nam otrkiva da su najmanje dve pesme nastale na vest o smrti Desanke Maksimović. Jednu je napisao Duško Trifunović, drugu Pero Zubac...\nNa kraju raspravljavamo kako osetljive redove analizirati u školi. „Možda je danas to najrealnije zamisliti u okviru radionica koje bi zajedno osmišljavali nastavnik i školski psiholog“, odgovara Vladimir Vukomanović Rastegorac. Veruje da treba krenuti od dečjih razmišljanja, stavova i, naposletku, iskustava u vezi sa smrću. Potom odabrati nekoliko pesama po sopstvenom izboru, protumačiti šta nam one govore i kako to čine. Kakva osećanja izaziva smrt, postoji li nešto posle nje, kako svest o smrtnosti oblikuje način života.\n„Čini mi se da su neke pesme u ovom izboru sjajno odgovorile na ova pitanja. Da se razumemo: svestan sam da ta, pomenuta pitanja nisu laka. Ali to što su teška ne znači da ih deca sebi ne postavljaju. Deca i mladi imaju svoje odgovore na njih. Imaju i sumnje, nedoumice. Saslušati njihovo mišljenje i primiti njihovu reakciju na stihove – to je već ogromna stvar. Dovoljno je prekinuti ćutanje. Pokazati im da se sa mislima o smrti ne moraju nositi sami. Da imaju potencijalnog sagovornika u nekom ko im je blizak.“\n(NIN, 22. novembar 2018.)


Vučić i bez naloga suda prisluškivan deceniju i po | Politika | Novosti.rs\nD. M. | 30. jul 2019. 21:02 | Komentara: 0\nMinistar unutrašnjih poslova otkrio šokantne podatke o zloupotrebama službi u vreme ranijih vlasti. "Slušali" preko Gorana Vesića i Vladimira Đukanovića\nAleksandar Vučić prisluškivan je 15 godina\nPREDSEDNIK Aleksandar Vučić prisluškivan je 15 godina, u više navrata, nekada i bez ikakvog naloga suda i bez naredbe i mere koja je na bilo koji način bila zasnovana na zakonu.\nTo je u utorak obelodanio ministar unutrašnjih poslova Nebojša Stefanović, koji je izneo šokantne podatke da je Vučić, u prethodnim decenijama, "na merama" bio u tri navrata. Najpre je u kontinuitetu prisluškivan od 1995. do 2000, ponekad i po nalogu suda, a zatim u periodu od 2000. do 2003. i posebno od 2007. do 2012, kada je to, kako je objasnio Stefanović, rađeno na perfidan način:\n- Prisluškivan je indirektno, putem komunikacije sa osobama koje su bile "slušane", poput Gorana Vesića i Vladimira Đukanovića, koji su bili označeni kao ekstremisti i na osnovu toga nadzirani - otkrio je Stefanović.\nOn je naveo da je izabrano 10-12 ljudi, preko kojih je Vučić bio praćen, ali da ne može da otkriva njihov identitet zbog zaštite privatnosti. Oni su, pojasnio je, bili prisluškivani i primenjivane su mere nadzora njihove elektronske komunikacije, naročito da bi se pratila komunikacija sa Vučićem.\nPročitajte još - STEFANOVIĆ OTKRIO: Vučić prisluškivan 13 godina; Pomaci u istrazi praćenja supruge Predraga Malog\nStefanović je istakao da nikada, posle godina prisluškivanja i praćenja komunikacije Aleksandra Vučića, ni protiv jednog lica nije pokrenut nijedan postupak, niti podnesena krivična prijava, što, objašnjava ministar, govori o tome da je praćen samo zato što je politički protivnik. Slično je, kaže, bilo i sa Tomislavom Nikolićem.\nZamenik gradonačelnika Beograda i član Predsedništva SNS Goran Vesić potvrdio je da je tačno da ga je vlast bivšeg predsednika Srbije Borisa Tadića koristila kao osobu preko koje su prisluškivali Vučića, u vreme dok je aktuelni šef države bio u opoziciji. Vesić je u pisanoj izjavi naveo da je i on sam za Tadićevu vlast bio jedan od glavnih neprijatelja, čime se, kaže, danas ponosi, jer je to, prema njegovim rečima, najpogubnija vlast u novijoj istoriji Srbije:\n- U toj prljavoj raboti učestvovalo je mnogo ljudi, od kojih neki danas nisu živi, ali nalogodavac cele operacije je još u politici. To je Boris Tadić. A to je bilo vreme kada su u ime Tadića srpskom politikom harali Vuk Jeremić i Dragan Đilas.\nBoris Tadić i Saša Vukadinović\nVesić je rekao i da nikada nije bio obavešten od BIA da je bio prisluškivan, kada je proces prestao, iako im je to, kaže, bila obaveza po zakonu, jer je, dodaje, tadašnji šef BIA Saša Vukadinović tu operaciju vodio kao tajnu. Vesić je dodao da ga je prijatelj iz BIA upozorio da ga prisluškuju, pa i prate, odmah pošto je operacija počela. Vesić tvrdi da su u čitavu akciju bili uključeni i neki Tadićevi policajci iz MUP, koji, dodaje, na sreću, odavno nisu u policiji.\nPrema Vesićevim rečima, kada je Vučić pobedio na izborima, obustavili su sve oko prisluškivanja, a pokušali su da unište dokaze, kao i da izmisle razloge zbog kojih su njega i poslanika SNS Đukanovića slušali:\n- Tada su izmislili "ekstremizam" kako bi se opravdali.\nCILj - POLITIČKI OBRAČUNI\nBIVŠI oficir KOS Ljuban Karan kaže, za "Novosti", da nema dilemu da je prisluškivanjem Vučića izvršena zloupotreba rada bezbednosnih službi:\n- Neko se stavi "pod mere" kad postoji sumnja da je špijun, terorista ili kriminalac, ali za nekoliko nedelja ili meseci utvrdi se da li je to tačno ili ne. U slučaju Vučića, to je trajalo godinama i jasno je da je rađeno nelegalno. Da ne govorim o nameri da se prikupljeni podaci koriste u svrhu političkih obračuna.


Tip: Poslovni prostor i garaže\nKvadratura: 345,00 m2\nNamjena: Poslovni prostor i garaže\nAdresa: Čajuša bb\nPovršina objekta: 345 m2\nU ponudi je poslovni prostor i dvije garaže ukupne površine od 345,00 metara četvornih u prizemlju i suterenu višekatnog apartmanskog objekta u naselju Čajuša, turističko-rekreativnoj zoni općine Kupres, Kanton 10.\nPoslovni prostor obuhvata restoran površine od 196,00 metara četvornih, sa terasom koji se nalazi na prizemlju. Garaže su locirane u suterenskoj etaži.\nObjekat ima i vanjska i unutrašnja parking mjesta, a pristup je osiguran kružnom saobraćajnicom oko objekta.


ŽRK Budućnost - ''Želimo ključne bodove za prolaz u četvrtfinale''\nAdžić je kazao da Budućnost izvlači maksimum iz tih vrhunskih iskusnih igračica.\nAdžić je kazao da Brest ima kvalitetne igračice, ali da još nije tim, ili u tom segmentu nije na visokom nivou.\nBudućnost je, poslije dva kola glavne runde, trećeplasirana sa polovičnim učinkom - savladala je na startu pred svojim navijačima ekipu Kopenhagena 29:27, dok je u gostima izgubila od Rostova 24:22.\nNedjeljni duel u dvorani ''Morača'' počeće u 19 sati.\nIstog dana biće odigrana i ostala dva duela te grupe. U 15 sati sastaće se Mec i Kopenhagen, dok će deset minuta kasnije početi Odenze i Rostov.\nDragan Adžić Brest


Vesti online / Vesti / Zanimljivosti / Ovako je Gugl čestitao Srbiji Dan državnosti\nOvako je Gugl čestitao Srbiji Dan državnosti\nNajveći svetski pretraživač Gugl, posvetio je u ponedeljak početnu stranu svog srpskog domena Danu džavnosti Srbije, postavivši na logo sliku Đavolje varoši na srpskoj zastavi.\nJedna od najpoznatijih srpskih znamenitosti na početnoj stranici Gugla\nKlikom na sliku prikazuje se lista sajtova, na kojima se govori o Danu državnosti, zatim stranice medijskih kuća i Vikipedije.\nProšle godine Gugl je povodom Dana državnosti Srbije na logo stavio vatromet u bojama srpske zastave, dok je 2013. na srpskoj verziji pretraživača okačio "zaštitni znak" Srbije - šljive i opanke.\n* Srbija slavi Dan državnosti\n* Kako je Putin čestitao Nikoliću Dan državnosti?\n* Vlast otpisala i Karađorđa\n* Koliko MILIONA EVRA nas je koštao Dan državnosti?\nDRUŠTVO Ceo svet je na Sretenje čuo za Srbiju! Gugl je ukazao veliku čast našoj zemlji\nSRBIJA Nagrade povodom Dana državnosti: Ordenje na čast celoj dijaspori\nSRBIJA Gugl u znaku Dana državnosti Srbije\nPonedeljak 15.02.2016. 12:29\npa ko je ocekivao nesto drugo od njih osim pominjanje djavola! cudo bi bilo da su stavili porusene zgrade i mostove u bombardovanju!\nPonedeljak 15.02.2016. 11:07\nДа, врло симболично. Ђавоља варош! Шта нам раде западне силеџије.\nPonedeljak 15.02.2016. 12:13\nZele da Srbija postane pustara.


Početna stranica Zdravlje Imate problema s pamćenjem? Donosimo 10 savjeta za bolju memoriju\nIako genetika ima veliku ulogu na gubitak pamćenja, istraživanja su suglasna u činjenici kako se odabirom pravilnih životnih navika uvelike može poboljšati memorija kao i povećanje kognitivnih funkcija\nSvi mi imamo povremene trenutke kada nas pamćenje ne služi kao inače, pogotovo kada život postane prepun obaveza. Iako to može biti potpuno normalna pojava, loše pamćenje može biti veoma frustrirajuće. Iako genetika igra ulogu u gubitku pamćenja, istraživanja pokazuju kako prehrana i način života imaju veliki utjecaj na memoriju. Stoga vam donosimo savjete koji će poboljšati vaše pamćenje.\n1. Izbacite rafinirani šećer\nUnošenje previše rafiniranog šećera povezano je s mnogim zdravstvenim problemima i kroničnim bolestima, uključujući i opadanje kognitivnih funkcija. Istraživanje je pokazalo kako prehrana koja obiluje rafiniranim šećerom može dovesti do lošeg pamćenja i smanjenja kratkoročne memorije. Ne samo da smanjenje unosa šećera poboljšava pamćenje, već blagotvorno utječe na vaše opće zdravlje.\n2. Pronađite vremena za meditaciju\nPraksa meditacije može pozitivno utjecati na vaše zdravlje na više načina. Opuštajuća je i umirujuća, a otkriveno je kako smanjuje stres i bol, snižava krvni tlak te čak poboljšava pamćenje. U stvari, studija je dokazala kako tehnika meditacije i opuštanja poboljšava kratkoročnu memoriju kod ljudi svih dobnih skupina.\n3. Ginko biloba i bakopa\nGinko biloba jedan je od najčešće korištenih prirodnih lijekova na svijetu. Konzumira se uglavnom radi poboljšanja pamćenja, poboljšavanja mentalnog stanja i sprečavanja demencije. U ginku je otkriveno više od 140 spojeva, ali dva imaju visoke ljekovite vrijednosti, a to su flavonoidi i terpenoidi. Benefiti konzumiranja ginka su povećanje protoka krvi, uključujući dotok krvi u mozak, povećanje razine neurotransmitera, kemikalija koje moždane stanice koriste da komuniciraju jedna s drugom. Također, konzumiranje ginka dovodi do povećane proizvodnje energije u stanicama mozga, smanjenja razine slobodnih radikala koji oštećuju moždane stanice te pružanja zaštite od nakupljanja aluminija u mozgu koji je povezan s neurološkim bolestima, uključujući Alzheimerovu bolest.\nBakopa također ima snažan učinak na poboljšanje memorije, a već se odavno koristi u tradicionalnoj indijskoj medicini. Bakopa se tradicionalno koristila u različitim liječenjima bolesti koji pogađaju um i živčani sustav. Moderna istraživanja o bakopi pokazuju kako su ekstrakti ove biljke sposobni poboljšati različite kognitivne funkcije kod zdravih studenata. Druga istraživanja pokazuju da bakopa poboljšava pamćenje te može poboljšati kognitivne procese kod zdravih ljudi.\n4. Održavajte zdravu težinu\nOdržavanje zdrave tjelesne težine od iznimnog je značaja i jedan je od najboljih načina za održavanje vašeg tijela i uma u vrhunskom stanju. Neke su studije utvrdile da je pretilost faktor rizika kod pada kognitivnih funkcija. Zanimljivo je kako pretilost zapravo može uzrokovati promjene u genima koji su povezani s pamćenjem u mozgu što negativno utječe na memoriju. Studije su dokazale kako je viši indeks tjelesne mase povezan sa značajno lošijim performansama u pamćenju testova. Pretilost je također povezana s većim rizikom od razvoja Alzheimerove bolesti, progresivne bolesti koja uništava memoriju i kognitivne funkcije.\nNedostatak sna izravno je povezan s lošom memorijom. Spavanje igra važnu ulogu u konsolidaciji memorije, procesu u kojem se kratkotrajna sjećanja jačaju i pretvaraju u dugotrajna sjećanja. Istraživanje pokazuje kako manjak sna negativno utječe na vaše pamćenje. Zdravstveni stručnjaci preporučuju odraslima da spavaju između sedam i devet sati svake noći za optimalno zdravlje.\n6. Pijte manje alkohola\nKonzumiranje previše alkoholnih pića na mnoge načine može biti štetno za vaše zdravlje i može negativno utjecati na vaše pamćenje. Studije su pokazale kako alkohol mijenja mozak i rezultira deficitom memorije. Ako učestalo pijete, alkohol može oštetiti hipokampus, dio mozga koji igra vitalnu ulogu u pamćenju. Potpuno je u redu popiti piće ili dva, no izbjegavanje prekomjernog unosa alkohola pametan je način zaštite memorije.\n7. Trenirajte mozak\nVježbanje kognitivnih vještina igranjem igara mozgalica zabavan je i učinkovit način za jačanje vaše memorije. Igre za prisjećanje riječi, Tetris pa čak i mobilne aplikacije posvećene treningu pamćenja odlični su načini za jačanje memorije. Uz to, studije su pokazale kako igre za treniranje mozga pomažu u smanjenju rizika od demencije kod starijih odraslih osoba.\n8. Smanjite unos rafiniranih ugljikohidrata\nKonzumiranje velikih količina rafiniranih ugljikohidrata poput kolača, keksa, bijele riže i bijelog kruha može štetiti pamćenju. Ova hrana ima visoki glikemijski indeks, što znači da tijelo brzo probavlja ove ugljikohidrate, što dovodi do povišene razine šećera u krvi. Studije su pokazale kako je prehrana bogata rafiniranim ugljikohidratima povezana s demencijom i smanjenjem kognitivnih funkcija.\n9. Dodajte kakao svojoj prehrani\nKakao nije samo ukusan, već i hranjiv te pruža snažnu dozu antioksidanata koji se zovu flavonoidi. Istraživanje kaže da su flavonoidi posebno korisni za mozak. Oni mogu pomoći u poticanju rasta krvnih žila i neurona te povećanju protoka krvi u dijelovima mozga koji su uključeni u pamćenje. Da biste dobili najviše koristi od čokolade, odaberite tamnu čokoladu s udjelom kakaa 70% ili više. To će vam pomoći da osigurate da sadrži veće količine antioksidansa poput flavonoida.\n10. Tjelovježba je važna\nTjelovježba je važna za cjelokupno fizičko i psihičko zdravlje. Istraživanje je utvrdilo kako je tjelovježba korisna za mozak te može poboljšati pamćenje kod ljudi svih dobnih skupina, od djece do starijih odraslih. Mnoge studije pokazuju da vježbanje može poboljšati rast te razvoj neurona što dovodi do poboljšanog zdravlja mozga. Redovita tjelovježba u srednjim godinama također je povezana sa smanjenim rizikom za razvoj demencije kasnije u životu.\nPokreni svoje kotačiće uz MemoMax®\nSaznaj više na Hug Your Life.\nImunitet je osnova čovjekova dobrog zdravlja, evo kako ga nahraniti\nCurcumin C3 Complex Premium: Osjeti snagu kurkumina u samo jednoj kapsuli


Kontrola i/ili finansiranje medija kroz davanje državne pomoći. – Matrica slobode medija\nCategory Archives: Kontrola i/ili finansiranje medija kroz davanje državne pomoći.\nVranje, 29.10.2021. – Kontinuirano prelivanje državnih para u privatne džepove pomoću medijskih konkursa nastavlja se i dalje, nesmanjenom žestinom. I ovoga puta sve je naizgled po zakonu i bez ikakvih zakulisnih radnji, ali, stvarnost je, po običaju, mnogo prljavija nego Continue reading Još jedna MILIONSKA MEDIJSKA PREVARA→\nPosted in Kontrola i/ili finansiranje medija kroz davanje državne pomoći., Nadzor trošenja budžetskog novca od strane Državne revizorske institucije za finansiranje političkih partija i konkursa za sufinansiranje medija, Poglavlje 23, Poglavlje 32, Poglavlje 8, Regulisanje državnog finansiranja medija\nNovi Sad, 21.09.2021. – Ako limit državne pomoći tokom tri godine iznosi 23 miliona za jednog učesnika na tržištu, kako je moguće da su Srbija danas i njene firme, koje državna uredba prepoznaje kao „jednog učesnika na tržištu“, na ime Continue reading Srbija danas i njeni mediji krše uredbu o dodeli pomoći male vrednosti→\nPosted in Kontrola i/ili finansiranje medija kroz davanje državne pomoći., Nadzor trošenja budžetskog novca od strane Državne revizorske institucije za finansiranje političkih partija i konkursa za sufinansiranje medija, Poglavlje 32, Poglavlje 8, Regulisanje državnog finansiranja medija\nMediji na jugu Srbije između čekića i nakovnja\nPosted on March 16, 2021 by Teodora\nVranje, Bujanovac, Preševo, 16.03.2021. “U Preševu, na primer, od 2015, nije bilo konkursa ili su poništeni, Trgovište je raspisalo jedan pre nekoliko godina, a Bosilegrad ni toliko. Vladičin Han je redovan, Surdulica to radi od prošle godine, Vranje i Bujanovac Continue reading Mediji na jugu Srbije između čekića i nakovnja→\nPosted in Kontrola i/ili finansiranje medija kroz davanje državne pomoći., Poglavlje 8\nBeograd, 02. april 2018. godine- Svako ima pravo da inicira postupak kontrole državne pomoći, a Komisija sprovodi sve inicijative koje dobije, izjavila je predsednica Komisije Republike Srbije za kontrolu državne pomoći Andrijana Ćurčić na današnjem sastanku Nacionalnog konventa o Evropskoj Continue reading Kontrola državne pomoći→\nPosted on October 13, 2017 by Teodora\nBeograd, 13.oktobar 2017.godine- Predsednik Komisije za zaštitu konkurencije dr Miloje Obradović razgovarao je sa šeficom Pregovaračkog tima Srbije za vođenje pregovora o pristupanju Republike Srbije Evropskoj uniji dr Tanjom Miščević i upoznao je sa dosadašnjim aktivnostima i planovima Komisije na unapređenju Continue reading Srbija u oblasti zaštite konkurencije ispunila planove u pregovaračkom procesu→\nKo su vlasnici medija u Srbiji?\nPosted on June 21, 2017 by Teodora\nBeograd, 21.jun 2017.godine- Srbija je dobila prvu javno dostupnu bazu podataka o najuticajnijim medijima u zemlji, povezanim kompanijama i njihovim vlasnicima. U toj bazi su i rezultati istraživanja “Monitoring vlasništva nad medijima”, BIRN-a i Reportera bez granica, koje je ukazalo Continue reading Ko su vlasnici medija u Srbiji?→\nDržavna pomoć televizijama – novac onima bliskim vlasti?\nPosted on February 10, 2017 by Teodora\nBeograd, 10.februar 2017. godine – Odobrena dodatna državna pomoć za televizije u Srbiji. Novinarska udruženja upozoravaju da se time otvara prostor za legalizaciju slivanja državnog novca u džepove vlasnika tzv. “stranačkih” televizija. Vladina Komisija za dodelu državne pomoći odobrila je Continue reading Državna pomoć televizijama – novac onima bliskim vlasti?→\nPosted on September 29, 2016 by Teodora\nBeograd, 29. septembar 2016. godine – Od 2014. do juna 2016. godine Agencija za osiguranje i finansiranje izvoza (AOFI) je dala nešto više od sedam miliona evra kredita firmi Željka Mitrovića Pink International Company, od čega samo u martu ove Continue reading Pink dobio najmanje sedam miliona evra kredita od države→\nPosted on May 30, 2016 by Teodora\nBeograd, 30. maj 2016. godine – Agencija za osiguranje i finansiranje izvoza (AOFI) u najmanje dva navrata je pomagala firmi Željka Mitrovića, Pink international company, garancijama i kreditima ukupne vrednosti 3,9 miliona evra. AOFI već šest meseci odbija da dostavi Continue reading Država pomogla Pinku sa 3,9 miliona evra→\nZakonodavni okvir za Poglavlje 8\nIzveštaj o dodeljenoj pomoći Republici Srbiji 2014. godine\nIzveštaj o dodeljnoj pomoći Republici Srbiji 2015. godine


Saša Bursać Archives - PrijedorDanas.com - Prijedorski gradski portal\nŠumsko gazdinstvo “Prijedor” jedno je od rijetkih u Srpskoj koje je u godini virusa korona u cjelosti ispunilo, a i prebacilo i plan sječe i plan uzgoja, i četvrtu...\nNa adresu našeg portala stigao je odgovor direktora prijedorske “Toplane” Zorana Kneževića na otvoreno pismo koje je na “njegovu adresu” uputio direktor Šumskog gazdinstva Prijedor Saša Bursać, a isti...\nDirektor Šumskog gazdinstva Prijedor Saša Bursać najvio je da će ovo gazdinstvo tužiti narodnog poslanika Nebojšu Vukanovića za klevetu i iznošenje neistina. Naime, Vukanović je na svom jutjub kanalu...\nSaša Bursać za ATV: Kakvi su koalicioni odnosi u Prijedoru? – VIDEO\nadmin August 1, 2019 Saša Bursać za ATV: Kakvi su koalicioni odnosi u Prijedoru? – VIDEO2019-08-01T22:41:39+02:00 Svakodnevno\nDa li, ko, i šta kome dozvoljava, ili ne dozvoljava, kada su koalicioni odnosi u Prijedoru u pitanju – to je pitanje na koje mnogi traže odgovor mjesecima. Demokratski...\nSAŠA BURSAĆ NOVI PREDSJEDNIK GRADSKOG ODBORA SNSD-A PRIJEDOR – FOTO\nadmin October 22, 2017 SAŠA BURSAĆ NOVI PREDSJEDNIK GRADSKOG ODBORA SNSD-A PRIJEDOR – FOTO2017-10-22T10:19:52+02:00 Svakodnevno\nNovi predsjednik Gradskog odbora Saveza nezavisnih socijaldemokrata Prijedor je Saša Bursać. Epilog je to Izborne konferencije ove stranke u gradu na Sani i konstituisanja novog Gradskog odbora koji ima...\nSAŠA BURSAĆ PRVI ČOVJEK ŠUMSKOG GAZDINSTVA “PRIJEDOR”\nadmin March 15, 2017 SAŠA BURSAĆ PRVI ČOVJEK ŠUMSKOG GAZDINSTVA “PRIJEDOR”2017-03-15T12:35:49+01:00 Svakodnevno\nDirektor “Šuma RS” Risto Marić imenovao je na čelo šumskih gazdinstava u Doboju, Prijedoru i Istočnom Drvaru nove vršioce dužnosti direktora. Na čelo Šumskog gazdinstva “Doboj” iz Doboja postavljen...\nDecember 1, 2021, 1:56 pm


Begović čestitao Majdi Mehmedović na završetku sjajne karijere: Nevjerovatni uspjesi ostaju | Kodex.ME\nVršilac dužnosti direktora Uprave za sport i mlade, dr Marko Begović, uputio je čestitke Majdi Mehmedović, poznatoj crnogorskoj rukometašici na završetku izvanredne karijere kojom je obilježila kako crnogorski, tako i Evropski i svjetski rukomet.\n11. 10. 2021 - 15:12 Autor: M.V.\n"Nevjerovatni uspjesi koje je Majda zabilježila tokom svoje dugogodišnje karijere, ostaće urezane u sjećanju svakog istinskog ljubitelja rukometa. Liderski karakter, ponos, srčanost, hrabrost i borbenost karakterisali su Majdino sportsko bivstvovanje na krajnje jedinstven način. U odnosu na sve navedeno želim u svoje i ime Uprave za sport i mlade da ti čestitam i zahvalim se na svemu što si učinila za našu Crnu Goru!", kazao je Begović.


#29 Menjaj stvari i odluke-menjaj svoj život – Pokreni posao\nby Goran 31 августа, 2021 1 септембра, 2021\nViše puta sam pisao o tome kako ljudi ne vole da menjaju stvari. Jednostavno ne žele da ubacuju novine u svoj život, a sa druge strane nezadovoljni su svojim životom. To je sve u suprotnosti i naravno nemoguće je da funkcioniše.\nKoliko god da „ubodete“ slučajno ili namerno neki posao ili donesete neku dobru odluku ako se stalno držite iste priče svaka stvar je osuđena na zasićenje ili neuspeh. Ima mnogo primera firmi ili pojedinaca koje su nekada bile poznate i vodile primat u nekoj oblasti a sada niko ne zna za njih. Pitajte nekog mlađeg člana porodice da li je čuo za Nokiu, IMT, Koštanu… a nekada su te firme bile primer za uspeh. Na žalost izabrale su put stagnacije i ne menjanja i sada ne postoje ili su u tragovima prisutne.\nSvako nečinjenje je u startu rizično iako ljudi misle da je rizik baš kada ulazite u nešto novo i neistraženo. Čak i neke stvari koje su na prvi pogled skroz nelogične na kraju se pokažu kao skroz ispravne a to je moguće samo ako iznova i iznova pokušavate.\nSkoro sam čuo da je osnivač , tada ne toliko poznatog Iphona , insistirao da mu naprave prototip telefona sa punjivom baterijom koja ne može da se promeni i da tako telefon bude jedinstven. Svi ostali proizvođači su u to vreme imali baterije koje se menjaju i tako ste po logici tadašnjeg kupca telefon mogli duže da koristite a i bilo Vam je jeftinije. Svi drugi vodeći proizvođači su govorili da je ludost praviti telefon sa fiksnom baterijom. Procena svih relevantnih poznavaoca je bila da će firma propasti, da kupci ne žele da suludo bacaju novac na nove telefone… Jobs je ipak znao da svaki čovek pre ili kasnije , a i dokazano je , nakon 2 godine korišćenja želi da kupi novi telefon. Stari telefon Vam pre ili kasnije ipak u jednom trenutku dosadi ili nema dovoljno memorije za sve one stvari koje su Vama potrebne za posao ili zabavu. Preko 80 posto ispitanih 2020-te godine želelo je za Novu godinu kao poklon novi mobilni telefon. Kada ovo pišem svi proizvođači imaju telefone sa baterijama koje nije moguće zameniti. Treba imati uvek viziju za stvari kojima se bavimo i sve gledati iz drugog ponekad nelogičnog ugla koji se na kraju ispostavi logičan.\nNaravno nismo svi kapacitet da stvaramo tako neke krupne globalne stvari, ali u našem malom univerzumu uvek ima mesta za nove proizvode ili bar male pomake u poboljšavanju naših proizvoda i usluga. Na slici Vam pretstavljam moj novi proizvod booster za dimljenje pića koji je takođe ubačen u našu paletu proizvoda. Moja nova novopredstavljena dimilica za piće služi za dimljenje pića i koktela.Možete dimiti viski i praviti svečane koktele luksuznijim i ukusnijim uz dodatni efekat koji se dobija dimljenjem- Ne znam koliko će biti uspešan ko zna možda to postane neki novi trend sveopšte prihvaćen. Mene svaka promena ispunjava i daje mi polet za dalji posao .U svakom slučaju taj put koji prelazim dok ne započnem sa proizvodnjom nečeg novog mi daje goruću želju da se osećam srećnim što probam nešto novo .Pokušajte i Vi! Ako i nema nekog finansijskog napretka u poslu bar ćete Vi biti entuzijastični i osećaćete se živim u svakom smislu te reči , a i veće su šanse da budete srećniji !\nProbajte ne boli!


Vučević osudio napad na novinara Daška Milinovića, od policije traži da nađu napadače | NSU\nNaslovna vest Vučević osudio napad na novinara Daška Milinovića, od policije traži da nađu...\nVučević osudio napad na novinara Daška Milinovića, od policije traži da nađu napadače\nMiloš Vučević, gradonačelnik Novog Sada osudio je napad na novinara Daška Milinovića. Vučević traži od policije i tužilaštva da pronađu i kazne napadače.\n– Osuđujem svaki napad na novinare i očekujem da se čim pre pokrene istraga povodom nasilja koje je jutros pretrpeo novosadski novinar Daško Milinović. Nasilnici moraju biti odmah pronađeni i kažnjeni. Nedopustiv je i sramotan ovaj napad na novinara, to ne sme da se dešava ni u Novom Sadu ni u Srbiji – rekao je Vučević.\nNovinar Daško Milinović saopštio je da su ga jutros oko 6.45, prilikom dolaska na posao, presrela i šipkama napala dvojica napadača u blizini škole “Vasa Stajić”. Milinović navodi da je udaren šipkom u ruku i poprskan suzavcem.\nNovosadska policija je istog trenutka čim je dobila prijavu počela potragu za napadačima na Milinovića. Policija je uzela izjavu od napadnutog novinara, obavešten je nadležni tužilaca a u toku je potaraga za počiniocima.\nPolicija mora da pronadje svakog napadaca! I svakog kriminalca a ne samo one koje kaze gradonacelnik!\nSad znate zasto pojedini nisu uhapseni!


Obeležen Dan pobede u Kuli – Opština Kula\nUspešan sastanak sa direktorom Doma zdravlja\nObjavio u 9. maja 2019.\nPovodom 9. maja, Dana pobede nad fašizmom u Drugom svetskom ratu, položeni su venci i cveće na spomenik Palom borcu u centru Kule.\nPočast palim borcima i učesnicima u Drugom svetskom ratu odale su delegacija Saveza udruženja boraca Narodnooslobodilačkog rata u Kuli, predstavnici lokalne samouprave, predstavnici Komunističke i Socijalističke partije Srbije .\nU ime lokalne samouprave venac su položili pomoćnici predsednika opštine Jelena Pavkov i Strahinja Paravina i načelnik Opštinske uprave, Vladimir Pavkov.\n„Želimo da sačuvamo pamćenje na one koji su stradali od fašizma u to teško vreme sa željom da se to vreme nikada ne ponovi“ – navodi se u saopštenju.


Prof. dr Žarko Trebješanin - Univerzitet Donja Gorica\nŽarko Trebješanin je psiholog i redovni profesor (od 1995).\nRođen je 1950. godine u Beogradu, gdje je i diplomirao i doktorirao na Odsjeku za psihologiju na Filozofskom fakultetu. Na Fakultetu za specijalnu edukaciju i rehabilitaciju (bivši Defektološki fakultet) u Beogradu zaposlen je od njegovog osnivanja (1975) pa sve do odlaska u penziju (2018) na predmetima Uvod u opštu psihologiju i Psihologija ličnosti. Takođe je predavao na Filozofskom fakultetu i na Učiteljskom fakultetu u Beogradu, a danas predaje na Fakultetu savremenih umjetnosti u Beogradu. Od 2017/2018 predaje Psihologiju ličnosti na Fakultetu primijenjene nauke (department Primijenjena psihologija) u Podgorici.\nUčestovao je kao saradnik i rukovodilac projekata u naučnim i stručnim projektima Instituta za psihologiju. Autor je projekta stručne edukacije iz psihologije predstavnika nevladinih organizacija i predavač na tematskim seminarima o ličnom i kolektivnom identitetu, stavovima, predrasudama i stereotipima u organizaciji OEBS-a. Vodio je od 2003. do 2006. više projekata o toleranciji, nasilju među vršnjacima, romskom liderstvu itd. u Crnoj Gori, čiji je organizator bio OEBS. Do sada je objavio desetak knjiga i više od stotinu naučnih i stručnih radova. Takođe je uredio i napisao brojne predgovore/pogovore za knjige.\nPredstava o detetu u srpskoj kulturi, Srpska književna zadruga, Beograd, 1991, Jugoslovenski centar za prava deteta, Beograd 2000 (drugo, dopunjeno izdanje) i Sofos, Beograd 2008 (treće izdan\nPsihoanaliza - mali leksikon, Plato, Beograd 1993. i 2000 (drugo izdanje)\nŠta Frojd zaista nije rekao, Prosveta, Beograd 1994, CPI DPS, Beograd 2005. i Službeni glasnik, Beograd 2016. i 2017.\nLeksikon psihoanalize, Matica srpska, Novi Sad 1996, 1998, 2003, Nova knjiga, Podgorica 2005 i Službeni glasnik, Beograd 2007.\nPsihosocijalne posledice rata na roditelje i decu (koautor), Institut za psihologiju, Beograd 1999.\nThe Most Terrible Thing is When They Poison the Cloud, Klio, Beograd 2000.\nThe Psychosocial Effects od War on Children and Parents, Klio, Beograd 2001.\nNikola Tesla: ličnost, neuroza i poslanje, Zavod za udžbenike, Beograd 2006.\nPsihologija (koautor Z. Lalović), Zavod za udžbenike, Podgorica 2007.\nRečnik Jungovih pojmova i simbola, Hesperija edu, Beograd 2008.\nKnjige koje je uredio i za koje je napisao predgovor:\nH. Klajn, Frojd, psihoanaliza i literatura, Matica srpska, Novi Sad 1993; Psihoanaliza na razmeđu vekova, Gutenbergova galaksija, Beograd 2000.\nS. Frojd, Budućnost jedne iluzije i drugi eseji o religiji, Zavod za udžbenike, Beograd 2002.\nB. Betelhajm, V. Frankl, Ubijenje duše, Zavod za udžbenike, Beograd 2004.\nS. Frojd, Antropološki ogledi, Prosveta, Beograd 2005.\nK. G. Jung, Arhetipovi i razvoj ličnosti, Prosveta, Beograd 2006.\nS. Frojd, Kompletan uvod u psihoanalizu, Nova knjiga, Podgorica, 2005.\nA. Adler, Poznavanje čoveka / Individualna psihologija i religija, Prosveta, Beograd, 2007.\nP. Ekman, Razotkrivene emocije, Zavod za udžbenike, Beograd 2011.\nD. Bas, Evolucija želje: Strategije čovečijeg parenja, Zavod za udžbenike, Beograd 2014.\nDž. Kejgan, Šta je emocija?, Zavod za udžbenike, Beograd 2015.\nP. Tuhi, Ljubomora, Clio, Beograd 2015.\nI. Ajbl-Ajbesfelt, Ljubav i mržnja: Prirodna istorija obrazaca ponašanja, Zavod za udžbenike, Beograd 2015.\nB. Betelhajm, Značenje bajki, Nova knjiga plus, Beograd 2015.\nS. Frojd, Libido i karakter, Zavod za udžbenike, Beograd 2016.\nE. From, Anatomija ljudske destruktivnosti, Nova knjiga, Beograd - Podgorica 2016.\nD. Draisma, Tkač snova, Clio, Beograd 2016.\nE. From, Bekstvo od slobode, Nova knjiga, Beograd - Podgorica 2016.\nŽ. Trebješanin i S. G. Marković (ur.), Aktuelnost Frojdove misli, Institut za evropske studije i Informatika, Beograd 2016.\nJung, K. G., Dinamika ličnosti, Nova knjiga, Beograd - Podgorica 2016.\nR. Danbar, Nauka o ljubavi izdaji, Zavod za udžbenike, Beograd 2017.\nK. G. Jung, Analiza snova I-II, Fedon, Beograd, 2017.\nM. Čiksentmihalji, Tok: psihologija optimalnog iskustva, Fedon, Beograd 2017.\nK. G. Jung, Praksa psihoterapije, Nova knjiga, Podgorica 2017.\nE. From, Čovek za sebe, Nova knjiga, Beograd-Podgorica 2017.\nE. Smit, Privatni mitovi: snovi i sanjanje, Zavod za udžbenike, Beograd 2018.\nMiša Jevtić je objavio knjigu razgovora sa Ž. Trebješaninom pod nazivom Psihološki vidici Žarka Trebješanina, Plato, Beograd 2003.\nBio je predsjednik Saveza psihologa Jugoslavije, predsjednik Vijeća naučnih oblasti društveno-humanističkih nauka Univerziteta u Beogradu, član Savjeta Univerziteta u Beogradu, član Upravnog odbora Politike i član UO RTS, kao i glavni urednik Psiholoških novina. Osnivač je i urednik biblioteke "Psihologija za radoznale" u Zavodu za udžbenike u Beogradu (od 2001 do danas). U ovoj biblioteci do sada su izašla djela S. Frojda, L. S. Vigotskog, E. Froma, B. Betelhajma, D. Morisa, M. Rozenberga, V. Frankla, R. Danbara, P. Ekmana, E. Stivensa i drugih. Napisao je scenario i bio voditelj u seriji "U središtu duše", posvećenoj ličnosti i djelu Sigmunda Frojda, koja je u tri nastavka emitovana na RTS-u 2006. godine. Naučne studije, ogledi i intervjui prevođeni su mu na engleski, francuski, njemački, mađarski, makedonski i slovenački jezik.\nZa knjige ,,Psihoanaliza - mali leksikon", ,,Šta Frojd zaista nije rekao" i ,,Rečnik Jungovih pojmova i simbola" dobio je 1995. i 2009. nagradu "Borislav Stevanović" za naučni doprinos psihologiji koju dodjeljuje Društvo psihologa Srbije. Dobio je nagradu "Radoje Domanović" (2019) Udruženja književnika Srbije za naučno-teorijski doprinos satiričnoj književnosti. Dobitnik je i sljedećih nagrada: "Žiža Vasić" za popularizaciju savremene psihologije (7983), "Veselin Lučić" (za najbolje naučno djelo na Univerzitetu u Beogradu), “Vitez poziva” (za časno obavljanje svoje profesije) i “Stojan Novaković” (za najbolji srednjoškolski udžbenik) 2012. godine.


Delegacija Srbije posetila Goldman Saks - Ekonomske Vesti\nDelegacija Srbije posetila Goldman Saks\n28. okt. 2014 Luka Matić Aleksandar Vučić, Dušan Vujović, Goldman Saks, SIEPA, Siniša Mali, Velika Britanija\nDelegacija Srbije u sastavu premijer Aleksandar Vučić, ministar finansija Dušan Vujović, gradonačelnik Beograda Siniša Mali i predstavnici Agencije za strana ulaganja u promociju izvoza (SIEPA) prisustvovala je danas radnom ručku sa predstavnicima najvišeg menadžmenta kompanije Goldman Saks za Evropu, saopštila je Vlada Srbije.\nNa radnom ručku bilo je reči o ekonomskim merama, finansijskoj konsolidaciji, unapređenju poslovne klime i privlačenju stranih investicija.\n„Moramo da stvorimo zdrav bankarski sistem da bi obezbedili ekonomski rast“, naglasio je premijer Vučić.\nU tom kontekstu razgovaralo se o modelima rešavanja loših plasmana banaka i kvalitetnom upravljanju deviznim rizicima, kao i o pitanjima kvalitetnog upravljanja infrastrukturom i infrastrukturnim projektima, prenela je Vlada Srbije i dodala da je tema razgovora bio i proces podrške strateškim privatizacijama.\nInače predstavnici Goldman Saksa, jedne od najvećih investicionih banaka na svetu, posetili su Srbiju sredinom prošle godine kada su, saopštila je tadašnja Vlada Srbije, bili zainteresovani za ulaganje u Srbiju. Nažalost, Goldman Saks nije kasnije postala poznata po nekom ulaganju u našu državu.\nPremijer Aleksandar Vučić ranije danas sastao se i sa Vilijamom Hejgom, liderom Donjeg doma britanskog parlamenta, s kojim je takođe razgovarao o ekonomskim temama.\n← Stanarima ponuđeno preseljenje iz smrdljivih zgrada\nMMF: Zemlje Persijskog zaliva da manje troše →


Putin pozvao na stvaranje velikog narodnog fronta\nRuski premijer Vladimir Putin pozvao je danas političke grupe, sindikate i druge organizacije na formiranje "velikog narodnog fronta" oko njegove stranke Jedinstvena Rusija uoči parlamentarnih izbora krajem ove i predsedničkih naredne godine.\n"Predlažem stvaranje onoga što se u politici zove veliki narodni front", rekao je Putin na sastanku s članovima stranke koji su ga, prema snimcima koje je prenela ruska televizija, pozdravili burnim aplauzom.\n"Jako bih voleo da se Jedinstvena Rusija, druge političke stranke, sindikalne organizacije, žene, veterani" grupišu u jednu strukturu sa "svim ljudima koji žele da se ujedine kako bi ojačali našu zemlju", kazao je on u govoru.\nPutin je nedavno izjavio da ne odbacuje mogućnost da će biti kandidat na predsedničkim izborima 2012, kao ni predsednik Dmitrij Medvedev. Premijer je rekao da će oni zajedno doneti odluku o tome u zavisnosti od situacije.\nMedvedev je stupio na dužnost predsednika 2008, pošto Putin, prema ruskom Ustavu, nije mogao više da obavlja tu funkciju posle dva uzastopna mandata.\nPutin bi ipak mogao da bude izabran za šefa države ponovo 2012. godine.


DA LI JE DOZVOLJENA GOZBA U KUĆI UMRLOG NAKON DŽENAZE? | | Novi horizonti\nFetva našeg najpoznatijeg islamskog učenjaka o tome koji se gosti trebaju ponuditi hranom\nOva gozba je neislamski, paganski običaj. Sve su to običaji iz džahilijjeta, koje treba sprečavati. Ako je porodica umrlog u mogućnosti da pomogne drugog, onda bi bilo preporučljivo da taj iznos, koji bi potrošila, časteći goste sa dženaze, podijeli siromašnima, naročito siromašnim đacima. Potrebno je, zaista, da se što prije oslobađamo štetnih običaja, koji nemaju nikakva svog opravdanja.\nPrema šerijatskim propisima, preporučljivo je i pohvalno (mustehab) da komšije donesu porodici umrlog hrane, jer su oni, uslijed žalosti, zbunjeni i uzbuđeni pa i zauzeti poslovima sahrane da gotovo nemaju ni vremena ni raspoloženja za pripremanje hrane. Prilikom smrti jednog člana porodice Ali Džefer, Muhammed, a.s., rekao je:\n“Pripremite hranu za Ali Džefera jer su oni sada drugim brigama i poslovima okupirani.”Kako smo već na početku rekli, nije dozvoljeno da porodica umrloga prilikom smrti ugošćava prisutne, jer joj to još više otežava bol i jer je to običaj iz paganskog, predislamskog vremena. Ulema je jednoglasna u tome da je to mekruh, dok jedan dio smatra da je to čak haram. Drugo je pitanje, ako je neko od poznatih prijatelja ili rodbine došao izdaleka, pa mora da prenoći. Takvi se mogu i moraju ugostiti.


Slovenija podržava članstvo Prištine u Interpolu - 13.03.2018, Sputnik Srbija\nSlovenija podržava članstvo Prištine u Interpolu\nSlovenački šef diplomatije Karl Erjavec izjavio je da je njegova zemlja spremna da pomogne članstvo Kosova u Interpolu, ali da ne može da utiče na stav zemalja... 13.03.2018, Sputnik Srbija\ni ovi su jadnici\npolitika, vesti, svet, slovenija, region\n16:24 13.03.2018 (Osveženo: 14:50 30.08.2021)\n© AFP 2021 / Jure MakovecKarl Erjavec, ministar spoljnih poslova Slovenije\nSlovenački šef diplomatije Karl Erjavec izjavio je da je njegova zemlja spremna da pomogne članstvo Kosova u Interpolu, ali da ne može da utiče na stav zemalja Evropske unije koje još nisu priznale jednostrano proglašenu nezavisnost Kosova.\n„Što se tiče Interpola, Slovenija je uvek podržavala članstvo. No, što se tiče pet zemalja, to su unutrašnja pitanja država, a mi se ne mešamo u unutrašnje poslove“, rekao je Erjavec na konferenciji za medije u Prištini, nakon susreta sa kosovskim ministrom spoljnih poslova Bedžetom Pacolijem.\nErjavec je dodao da je potrebno nastaviti dijalog Beograda i Prištine.\nPacoli je potvrdio da je dobio podršku slovenačkog ministra za članstvo u međunarodnim organizacijama.\n„Imali smo konstruktivan razgovor. Razgovarali smo o podršci koju je Slovenija dala Kosovu, o ekonomskoj saradnji, integracijama Kosova i budućim planovima“, rekao je Pacoli.\nKako je naveo Pacoli, Slovenija je na prvom mestu među stranim investitorima na Kosovu.\n„Dobili smo podršku da nam Slovenija pomogne za članstvo u Interpolu i Unesku. Opcije saradnje ostaju otvorene. Smatramo da je Slovenija bila i da će ostati važan partner“, istakao je Pacoli.\n13 Mart 2018, 20:481


Toyota predstavila FCV Plus koncept - AUTOMOBILI\n20/01/2021 7:50:36 PM\nNASLOVNA / KONCEPTI / Toyota predstavila FCV Plus koncept\nToyota puno nade polaže u budućnost gorivnih ćelija i vozila koja će ih koristiti za pogon. Stoga, ne čudi da je japanski proizvođač automobila predstavio FCV Plus koncept tokom sajma automobila u Tokiju. Ovo vozilo je daleko od realnosti za sada, jer je dizajnirano za “društvo u kome je energija dobijena iz hidrogena u širokoj upotrebi”. Iako zanimljiv, FCV Plus je vozilo koje je još uvek daleko u budućnosti.\nFuturistički dizajn je naglašen prednjim i zadnjim točkovima neobičnog oblika. Posebno zadnji koji je sakriven iza krila. Tu je panorama krov, staklena vrata, LED farovima i krajnje unikatnim enterijerom. Toyota nije imala mnogo da kaže o ovom modelu, ali znamo da se pogoni uz pomoć gorivnih ćelija i da ima četiri zasebna motora u svakom točku. Zanimljivo je rešenje da automobil može da služi kao generator energije, odnosno da se koristi kao svojevrsni “agregat na gorivne ćelije”.\nTagoviAutomobili fcv fcv plus fuel cell gorivne celije koncept tokio Toyota\nPrethodno Ovo je novi Peugeot 3008?\nSledeće Toyota ovako vidi budućnost automobila [Video i Galerija]


Vest | Pet najboljih Yahoo proizvoda | Kompjuter biblioteka\nPet najboljih Yahoo proizvoda\nPregleda (30 dana / ukupno): 4 / 1809\nYahoo je najmoćniji suparnik gigantu pretrage Google-u ali je ova kompanija čak i više od toga. Iako njihove tehnologije pretrage konkurišu jedna drugoj, Yahoo obezbeđuje mnogo proizvoda sa milionima korisnika širom sveta. Uzmite na primer Yahoo Messenger, najpopularnijeg klijenta za slanje instant poruka preko Interneta koji se trenutno koristi kao glavno rešenje za Internet komunikacije. Zbog toga sam odlučio da napišem nešto o najefikasnijim Yahoo proizvodima i dam više informacija o njima.\nYahoo Messenger je sigurno najpopularniji klijent za slanje poruka preko Interneta, koji predstavlja glavno rešenje za Internet komunikacije. Kao što sigurno znate, aplikacija vam omogućava da četujete putem tekstualnih poruka, web kamere ili VoIP-a. Pored ovih funkcija, Yahoo Messenger vam takođe omogućava da kopirate fajlove na Internet, da šaljete zvučne pozive i emotikone i mnoge druge funkcije. Poslednja verziju Yahoo Messengera je dostupna je za preuzimanje na ovom linku.\nYahoo Mail je ocenjen kao najpopularnije web zasnovano email rešenje zato što većina Internet korisnika već poseduje nalog. Priznajem da je broj korisnika takođe porastao zahvaljujući kompatibilnošću naloga sa Yahoo Messengerom ali su Yahoo Mail izabrali mnogi korisnici i pre toga. Zato što je toliko popularan, Yahoo Mail može da se takmiči sa Messengerom za prvu poziciju ali ja bih ga postavio na drugu poziciju zbog njegovih spem filtera koji su ponekad veoma slabi.\nYahoo Movies je onlajn servis koji je dizajnirao gigantski portal i koji obezbeđuje veliku količinu informacija koje se odnose na filmove iz svih žanrova. Pored njegove impresivne baze informacija, servis vam takođe omogućava da preuzmete trejlere određenog filma kao i da čitate prikaze koje su poslali kritičari i korisnici.\n4. Yahoo Games\nYahoo Games je verovatno jedan od najimpresivnijih zajednica igrača zato što omogućava Internet korisnicima da igraju brojne multiplejer igrice. Pretpostavljam da ne postoji Internet korisnik koji nikada nije igrao Yahoo Pool, Backgammon ili Poker tako da ovaj servis zaslužuje četvrtu poziciju.\n5. Yahoo News\nYahoo News je konkurent Google News-u ali je retko bio u središtu pažnje zato što nije optuživan za krađu autorskih prava onoliko često koliko je to bio Google-ov proizvod. Iako je prilično koristan, Yahoo News je nedavno bio optužen od strane belgijskih novina za kopiranje članaka bez autorizacije.\nDakle, ovo su moji omiljeni Yahoo proizvodi. Ako su vaši omiljeni Yahoo proizvodi neki drugi programi ili servisi, slobodno ostavite komentar.


CENA: od 4800 din | Moguće je plaćanje na rate.\nKurs francuskog jezika za decu - Nastava se održava 2 puta nedeljno u trajanju od 60 minuta u grupama od 3-6 polaznika. Kurs ruskog jezika traje 9 meseci, uz pauzu tokom letnjeg I zimskog perioda. Cena kursa sa popustom je od 4.800 dinara.


Raspisana četiri konkursa: Studentima u Srpskoj ukupno 1.065 stipendija - NTV Arena\nRaspisana četiri konkursa: Studentima u Srpskoj ukupno 1.065 stipendija\nMinistarstvo je saopštilo da će studentima biti dodijeljeno ukupno 1.065 stipendija.\n-Stipendije se dodjeljuju 10 mjeseci. Mjesečni iznos stipendije je 200 maraka i isplaćivaće se u skladu sa raspoloživim sredstvima u budžetu – navode u Ministarstvu.\nPored opštih uslova koje moraju ispunjavati, studenti sva tri ciklusa moraju još iz svih položenih ispita iz prethodnih godina studija imati prosječnu ocjenu 8,50 i više.\n-Konkursi će biti otvoreni 20 dana od dana objavljivanja, odnosno do 22. novembra 2021- godine – istakli su u Ministarstvu.\nMinistarstvo je u 2021. godini dodijelilo 1.000 stipendija studentima u Srpskoj, a sredstva u budžetu za te namjene iznosila su dva miliona maraka. Realizacija isplata stipendija za 2021. godinu je u toku i okončaće se do kraja godine. Do oktobra 2021. godine isplaćeno je osam stipendija.\nKonkurs možete da pogledate ovdje.\nTags: rs, stipendije, studenti, zemlja\nOsveštan živopis u hramu u Labuckoj


RCM vsTPM (Reliability Centred Maintenance VS Total Productive Maintenance) | Studenti.rs\nRCM vsTPM (Reliability Centred Maintenance VS Total Productive Maintenance)\nDodao: tominjo dana 22/6/17 • Svrstano u: Mašinstvo,Seminarski radovi\nIme predmeta: Upravljanje održavanjem • Ime profesora: prof.dr Dragan Vasiljević • Školska godina: 2017 •\nPredmet istraživanja ovog rada je uporedna analiza održavanja prema pouzdanosti (RCM) i totalno produktivnog održavanja (TPM).\nOdržavanje kao pojam može se objasniti kao skup najraznovrsnijih postupaka koji se primenjuju radi odlaganja ili potpunog sprečavanja oktaza tehničkog sistema.\nSistem održavanja određenog tehničkog sistema može da se realizuje na više načina, u više međusobno različitih varijanti. Pojedine varijante, odnosno pojedina rešenja sistema održavanja mogu da se razlikuju u nizu detalja, ali i u osnovnim, za sistem bitnim obeležjima. Ovo se odnosi pre svega na koncepciju sistema održavanja, a zatim na primenjenu tehnologiju i organizaciju. Pod koncepcijom sistema održavanja podrazumeva se princim donošenja odluka o vremenu u kome treba da se sprovode postupci održavanja.\nU radu su data osnovna obeležja sistema održavanja i savremeni pristupi održavanju koji su nastali u proizvodnji transportnih sredstava, tj. osnovna obeležja i uporedna analiza Održavanja prema pouzdanosti (RCM) i Totalno produktivnog održavanja (TPM).\nAmerička avionska industrija razvila je pristup za održavanje aviona koji je doveo do razvoja održavanja prema pouzdanosti (RCM), a japanska automobilska industrija pristup totalno produktivnog održavanja (TPM).\nTrostepena ejektronska pumpa


Generalni direktor Direktorata za rad u Ministarstvu rada i socijalnog staranja Zoran Ratković ukazao da su osnovni razlozi za donošenje novog Zakona o Fondu rada, kao garantne institucije sa svojstvom pravnog lica, koji ima status državnog Fonda, potreba da se na precizniji način urede organi upravljanja i njihova djelatnost, postupak za ostvarivanje prava zaposlenog na isplatu neisplaćenih potrživanja, po osnovu prestanka radnog odnosa usljed stečaja kod poslodavca.\n"Takođe, da se na institucionalni način obezbijedi pravo na isplatu navedenih potraživanja zaposlenih po osnovu radnog odnosa kod poslodavca nad kojim je pokrenut stečajni postupak, ako potraživanja u potpunosti ili djelimično nijesu izmirena iz stečajne mase u skladu sa Zakonom o stečaju", dodao je Ratković.\nOn je podsjetio da je radna grupa za izradu ovog zakona formirana 11. januara 2016. godine, u čijem sastavu su bili pored predstavnika Ministarstva rada i socijalnog staranja i predstavnici socijalnih partnera, predstavnici Unije poslodavaca Crne Gore, Saveza sindikata Crne Gore, kao i pomoćnica direktora Fonda rada.\n"I ovaj zakon je rezultat tripartitnog socijalnog dijaloga. U skladu sa Uredbom o postupku i načinu sprovođenja javne rasprave u pripremi zakona ("Sl. list CG", br. 12/2012) obavljena je javna rasprava, organizovani okrugli stolovi", istakao je Ratković.\nOn je ukazao da su novine u Predlogu zakona o Fondu rada sljedeće:\n- Jačanje Fonda rada kao garantne institucije za isplatu prava zaposlenima čiji je radni odnos prestao usljed stečaja u smislu da će Fond rada isplaćivati sve poreze i doprinose zaposlenima koji su stekli jedan od uslova za ostvarivanje prava na penziju, nezavisno od okončanja stečajnog postupka, što do sada nije bilo propisano;\n- Pravo na isplatu neisplaćenih potraživanja kod poslodavca nad kojim je pokrenut stečajni postupak ima zaposleni koji je bio u radnom odnosu kod poslodavca na dan otvaranja stečajnog postupka, kao i zaposleni kojem je prestao radni odnos u periodu od šest mjeseci prije otvaranja stečajnog postupka i kojem su potraživanja utvrđenja u skladu sa zakonom kojim se uređuje stečajni postupak\n- Pojednostavljen postupak za ostvarivanje prava zaposlenih\n- Preciznije uređenje nadležnosti organa Fonda rada u skladu sa Zakonom o državnoj upravi\nUsklađivanje sa novim Zakonom o radu ("Sl. list CG", br. 74/2019) kojim je propisano da ostvarivanje prava zaposlenih usljed stečaja neće zavisiti od okončanja stečajnog postupka, kao i da će Fond rada biti povjerilac prilikom okončanja stečajnog postupka.\n- Direktor će voditi postupak za ostvarivanje prava zaposlenih u vezi sa neizmirenim potraživanjima, kao i obavljati druge poslove za potrebe Fonda, a u cilju zaštite zaposlenih koji su ostali bez posla u stečajnom postupku.\nRatković je podsjetio da je Zakon o Fondu rada u decembra 2018. godine dobio pozitivno mišljenje od strane Evropske komisije, ali da je njegova implementacija uslovljena donošenjem Zakona o radu (Poglavlje IV Zaštita zaposlenih u slučaju stečajnog postupka).\n"Imajući u vidu činjenicu da je Zakon o radu Skupština Crne Gore usvojila 23. decembra 2019. godine i da je ovaj zakon stupio na snagu 7. januara 2020. godine, stekli su se uslovi da se Zakon o Fondu rada procesuira Skupštini Crne Gore na usvajanje", zaključio je Ratković.


Zaključci Predsjedništva SDA - informativa.ba\nVijesti BiH Zaključci Predsjedništva SDA\nPredsjedništvo SDA smatra da je koalicija sa SBB-om doprinijela stabilizaciji prilika u Bosni i Hercegovini. SDA očekuje da se što prije, u skladu sa zakonom i propisanim procedurama, izvrši imenovanje preostalih kadrova u Vijeću ministara BiH kako bi ovo tijelo nastavilo raditi u punom kapacitetu.\nNa današnjoj sjednici Predsjedništva SDA analiziran je stepen realizacije predizborne platforme SDA koja je većinom pretočena u Reformsku agendu. Prezentiran je, također, i program 100 strateških projekata za BiH i Federaciju BiH.\nPredsjedništvo SDA ocijenilo je uspješnim rad Vijeća ministara, Federalne vlade i vlada na kantonalnim nivoima. Pozdravljene su aktivnosti na provođenju predizborne platforme SDA i usvojene Reformske agende. Pomaci na reformskom putu i na putu oporavka ekonomije su evidentni, ali ih treba intenzivirati kroz ubrzanu implementaciju Agende i aktiviranje Programa 100 strateških projekata, kako bi se ispunila predizborna obećanja SDA.\nSDA smatra da predaju Aplikacije za članstvo u EU treba učiniti kredibilnom kroz hitno usvajanje Koordinacionog mehanizma koji bi bio prilagođen Sporazumu o stabilizaciji i pridruživanju, kao i odlukama Vijeća i Odbora za stabilizaciju i prudruživanje. Mehanizam mora biti funkcionalan i baziran na Ustavu BiH i podjeli nadležnosti u skladu sa Ustavom.\nPrilagodbu SSP koja se odnosi na uvoz poljoprivrednih proizvoda članica EU u BiH potrebno je vršiti u skladu sa realnim mogućnostima bh. poljoprivrede da podnese pritisak konkurencije jakih poljoprivreda zemalja članica EU.\nTakođer, nužno je objaviti rezultate Popisa stanovništva 2013.godine.\nPredsjedništvo SDA osuđuje uporno obilježavanje 9.janura kao Dana i krsne slave RS, iako je Ustavni sud BiH donio odluku kojom se ovaj praznik proglašava neustavnim. Nedopustiva je diskriminacija nesrpskog stanovništva u RS! Nedopustivo je nepoštivanje odluka Ustavnog Suda BiH! Odluke sudova su konačne i obavezujuće, i moraju se implementirati. SDA zahtijeva od svih, kako domaćih tako i inostranih zvaničnika, da poštuju Dejtonski mirovni sporazum.\nPredsjedništvo SDA smatra da najavljeni zakon o Ustavnom sudu BiH predstavnika iz RS-a nije prihvatljiv. Nije moguće isključiti strane sudije iz Ustavnog suda BiH ili promijeniti način donošenja odluka u tom sudu, a da se ne izvrše promjene u kompletnoj ustavnoj strukturi BiH vezane za nadležnosti i način odlučivanja raznih nivoa vlasti. Promjene samo u Ustavnom sudu, bez ostalih promjena činile bi grubo narušavanje ravnoteže uspostavljene Dejtonskim mirovnim sporazumom.\nPredsjedništvo SDA smatra neprihvatljivim prijedlog izmjena Krivičnog zakona BiH kojim je predviđeno brisanje člana 239. koji popisuje sankcije za nepoštivanje odluka Ustvanog suda BiH i Suda BiH. Problem sa provođenjem odluka Ustavnog suda BiH treba riješiti na način da se ugrade dodatni mehanizmi koji će osigurati njihovu implementaciju, a ne ukidati postojeće.\nPredsjedništvo SDA najoštrije osuđuje sve učestalije napade na Bošnjake povratnike, njihovu imovinu i vjerske objekte u RS. Zahtijevamo da se što prije otkriju počinioci napada na „Atik“džamiju u Janji 07.janura 2016.godine. Također, od nadležnih organa zahtijevamo da se što prije otkriju i sankcioniraju počinioci napada na džamiju na Palama koji se desio 15.janura ove godine.\nPredsjedništvo SDA najoštrije osuđuje odluku Ministarstva prosvjete i kulture RS da učenici ne dobiju đačke knjižice nakon završetka prvog polugodišta zbog izučavanja bosankog jezika. Ovo je još jedan atak na Bošnjake povratnike u RS. Pravo na jezik je zagarantovano Dejtonskim mirovnim sprazumom. SDA zahtijeva od vlasti RS-a i nadležnog ministarstva da konačno zaustave diskriminaciju i omoguće djeci njihovo pravo na izučavanje bosanskog jezika.\nSDA podržava Prijedlog zakona o izmjenama i dopunama Zakona o radu FBiH čije korekcije su neophodne u cilju očuvanja stabilnosti budžeta i stvaranja kvalitetnijeg poslovnog ambijenta.\nPredsjedništvo SDA zadužuje Vijeće ministara BiH, Vladu FBiH i kantonalne vlade da poduzmu konkretne aktivnosti koje će imati za cilj prevenciju i sprečavanje vršnjačkog kao i poboljšanje sigurnosnog okvira u školama.\nPredsjedništvo SDA smatra da nekontrolisano širenje sistema kladionica predstavlja ozbiljan društveni i ekonomski problem. Lociranje kladionica, oporezivanje njihovog rada mora biti predmetom ozbiljne analize. SDA zadužuje Premijera Federacije da predloži mjere koje će ovu oblast dovesti u društveno prihvatljive i zakonom propisane okvire.\nPredsjedništvo SDA podržava zahtjeve sedam institucija kulture da se sredstva budžeta FBiH dodjeljuju u skladu s Odlukom o programu utroška sredstava i Javnog poziva Ministarstva Kulture i sporta u Vladi FBiH. Nedopustivo je da se kulturni segment dijeli po etničkoj i teritorijalnoj zastupljenosti. Adekvatna podrška treba biti prema najznačajnijim kulturnim institucijama i njihovim projektima, posebno onima koji imaju internacionalni značaj.\nPredsjedništvo SDA je imenovalo članove Savjeta SDA na čelu sa dr.Selmom Cikotićem i zamjenicom dr. Nerminom Kapetanović. U okviru petnaest odbora Savjeta SDA imenovano je 336 članova.\nOznake: #SDA #Bakir Izetbegović #Denis Zvizdić #Novalić #Predsjedništvo SDA


EU tuži Mađarsku sudu zbog poreza u telekomunikacijama\n23.03.2012. / 8:25\nBUDIMPEŠTA, Evropska komisija (EK) će tužiti Mađarsku Evropskom sudu pravde zbog naplate specijalnog kriznog poreza kojeg je zvanična Budimpešta 2010. godine uvela za operatere u sektoru telekomunikacija.\n“Epl” optužen za pirateriju\n19.03.2012. / 12:30\nPEKING, Grupa kineskih pisaca tužila je američku kompaniju “Epl” zbog toga što je bez licence prodala kopije njihovih knjiga i traže odštetu od 7,9 miliona dolara, objavili su kineski mediji.\nTužba protiv Apple-a zbog sistema Siri\n15.03.2012. / 7:45\nNJUJORK, Jedan od nezadovoljnih američkih potrošača pokrenuo je sudski proces protiv Apple-a zbog njegovog sistema za vokalnu asistenciju “Siri”, prenijeli su juče francuski elektronski mediji.\n13.03.2012. / 9:37\nSAN FRANCISKO, Yahoo podnio tužbu protiv Facebooka zbog kršenja vlasničkih prava nad patentima.\n“Tifani” tuži “Svoč”\n12.03.2012. / 14:48\nŽENEVA, Američka kompanija “Tifani” tužila je bivšeg poslovnog partnera – švajcarskog proizvođača satova “Svoč” zbog spora oko ugovora.\nSindikat dobojskog preduzeća “Poljoremont” traži rješavanje tužbenog zahtjeva\n29.02.2012. / 17:02\nDOBOJ, Sindikalna organizacija dobojskog preduzeća “Poljoremont” četvrti put je uputila zahtjev Okružnom tužilaštvu Doboj da pristupi rješavanju njihovog tužbenog zahtjeva u vezi sa kriminalnim radnjama u ovom preduzeću.


M. D.\t 24. decembra 2015. 12:27\nHrvatska je svog potencijalnog premijera Tihomira Oreškovića “otkrila” sasvim iznenada, 50 dana nakon izbora, ali on, prema zagrebačkim medijima, možda i nije toliko iznenađenje, posebno ne za lidera HDZ Tomislava Karamarka, koji je, kako navode, s Oreškovićem stupio u kontakt još letos, pre izbora.\nKoalicija Mosta i HDZ-a sa svega dva zastupnika više od predviđenog minimuma ozvaničena je poslednjem trenutku, a mandatara biznismena, rođenog Zagrebčanina i kanadskog državljanina predložila je nakon, kako su to videli pojedini hrvatski mediji, “teatralnog maskenbala demokratije”.\nMandatar je već s prvim obraćanjem Hrvate iznenadio slabim poznavanjem hrvatskog jezika, a mnoge ostavio u nedoumici – otkud on?\nFormalno, to je ishod pregovora, tokom kojih je lider Mosta Božo Petrov proveo Hrvatsku kroz gotovo 50 dana političkog roller coastera od vrha do dna, vinuo obe koalicije SDP i HDZ, namamio čelnike za isti sto zagovarajući tripartitnu vladu, istovremeno pregovarao sa Zoranom Milanovićem, a obećavao se i Tomislavu Karamaku – i dobio sve.\nNa kraju se, ipak, priklonio Karamarku iako mu je SDP nudio i mesto premijera, brojna ministarstva, Hrvatsku narodnu banku…\n“Igrao je po ivici, nije gubio živce. Milanović je vikao, Karamarko se žalio, no Božo Petrov je smireno ponavljao:” Želimo reformsku vladu, nestranačkog premijera…”.\nZagrebački Jutarnji list primećuje da je Petrov zapravo demistifikovao velike političke lidere, a situacija u postizbornoj Hrvatskoj menjala se iz dana u dan – iz sata u sat.\nMandatar je Orešković za koga, kako primećuju mediji, nikada nisu čuli ni neki zastupnici.\n“Sad ne znamo više ko je taj mandatar – ponavljali su juče. No, bliski saradnici predsednice Grabar-Kitarović znali su o kome je reč: tačno u 17.40 sati na Pantovčak je kročio novi hrvatski mandatar Tihomir Orešković, a uz njega su bili Petrov i Karamarko”\nU prvom reagovanju, zastupnik Srba u Hrvatskom saboru Milorad Pupovac je istakao da “sumnja u nameštanje, prevaru birača i mandatara koji je pronađen u nekoliko sati, koji loše govori i čita hrvatski i ne poznaje svoju zemlju”.\nHrvatski analitičar Žarko Puhovski kaže da se legitimitet dobija većinom u parlamentu, ali da bi sigurno bilo “puno zdravije” da je mandatar neko ko se kandidovao na izborima.\nFormalno, međutim, napominje da su to bili izbori za parlament, a ne za vladu.\n“Milanović je politički gledano u pravu, ali formalno nije, jer svatko koga izabere parlament ima legitimitet”, mišljenja je Puhovski.\nKomentarišući imenovanje novog mandatara, Vesna Pusić je rekla da joj se on čini pristojnim čovekom, ali smatra da će imati problema zbog nedostatka političkog legitimiteta. Smatra i da Orešković neće dugo ostati na toj poziciji.\n“Mislim da se ovom mandataru neće izglasati poverenje, ali ako je to čovek onakav kakav se meni činio, s ovom ekipom, mislim da će pobeći glavom bez obzira već za šest meseci”, rekla je Pusić za TV RTL.\nKaže da je imala priliku da ga slučajno upozna kao prvog čoveka Plive.\n“Meni se kao čovek činio pristojnim, sve je to u redu, ali ipak za mesto predsednika Vlade Hrvatske morate znati o zemlji i celoj situaciji”, rekla je Pusić za Novu TV.\nOna je objasnila i da vlast proizlazi iz izbora, a ne zato što te neko doveo i, kako je rekao, stavio na vrh kolača, ne zato što se nekome tako htelo, nego zato što su neki ljudi dali glas i neko poverenje i imali ideju otprilike za koga glasaju.\nPusić je, međutim, primetila da on nema nikakvu vezu s hrvatskim izborima ili s bilo čim što je rađeno ovih mesec i po i za šta su se ljudi na izborima odlučili.\nMediji, međutim, otkrivaju da je Karamarko još letos boravio u Kanadi, kada je gostovao na svečanoj večeri Hrvatsko-kanadske trgovačke komore, te da je tada poručio da je Hrvatska ugrožena, da se domoljubi nazivaju seljačinama i primitivcima, a da “neprijatelj” negira hrvatsku državu.\nVeruje se da je on već tada stupio u kontakt sa Oreškovićem.\n“Postoji jugofilija i jugonostalgija”, rekao je Karamarko tom prilikom i dodao da u Hrvatskoj ne postoji levica, niti socijaldemokracija te da su, “svaki put kad su došli na vlast, pokazali svoje lice”.\nKaramarka je tada slušalo, kako se navodi, 5.000 kanadskih Hrvata kojima je poručio:\n“Od vas tražimo samo jedno. Ne tražimo ni priloge, ni novac, ni kupovinu oružja. Tražimo da se naoružate i pomognete nama i sebi, i mi vama i sebi, jednim novim zanosom, duhom domoljublja. Molim vas da shvatite da je Hrvatska ugrožena. Mora se shvatiti da moramo biti jedinstveni. Svesni smo da samo jedinstvo domovinske i iseljene Hrvatske može donijeti uspeh”.\nDosadašnji premijer Zoran Milanović je imenovanjem Oreškovića za mandatara otišao u opoziciju, a riječki Novi list ne isključuje mogućnost da njegov SDP zajedno s partnerima pokuša da udari na savez HDZ-a i MOST-a tako što će na konstituirajućoj sednici Sabora predložiti svog kandidata za predsednika Sabora, i to dosadašnjeg Josipa Leku.\nUz to, koalicija Hrvatska raste polaže nade i u to da bi se deo Mosta, razočaran ovakvim ishodom pregovora, mogao predomisliti i ići protiv dogovora s HDZ-om.\nU tom scenariju, očekuju i potporu Radimira Čačića i predstavnika manjina.\n“Za početak ćemo sigurno predložiti svog kandidata za predsednika Hrvatskog sabora. Moje mišljenje je da bi najbolji kandidat bio Josip Leko”, kazala je Pusić, dodajući da računa i s delom Mosta.\nTi ljudi, smatra ona, moraju odlučiti po svojoj savesti.\n“Ja sam osnivala HNS, ali sam osoba i respektiram sve u stranci. Mislim da bi u ovim uslovima možda bilo bolje ići na nove izbore. Ali, na kraju, svako po svojoj savesti odlučuje”, zaključila je Pusić.


Addiko jedina banka u Srbiji koja je dobila sertifikat "Poslodavac partner" | Kamatica\nPočetna > pr-sadrzaj > Addiko jedina banka u Srbiji koja je dobila sertifikat "Poslodavac partner"\nAddiko jedina banka u Srbiji koja je dobila sertifikat "Poslodavac partner"\nTekst objavljen: 14.02.2020 14:55\nAddiko Bank a.d. Beograd nagrađen je sertifikatom Poslodavac Partner konsultantske kuće SELECTIO\nReč je o prestižnom sertifikatu koji se od 2005. godine dodeljuje organizacijama koje u svom poslovanju postižu visoke standarde kvaliteta kada je u pitanju upravljanje zaposlenima. Dosad je postupak sertifikacije prošlo više od 100 kompanija na 10 evropskih tržišta. Kako bi stekli status „Poslodavca Partnera“, kompanije prolaze kroz nezavisno ocenjivanje razvijenosti praksa upravljanja zaposlenima u pet glavnih područja - strategija, regrutacija i selekcija, upravljanje radnim učinkom, usavršavanje i razvoj i odnos prema zaposlenima, pri čemu samo organizacije koje ostvare najmanje 75 odsto od ukupno mogućih bodova, ali i najmanje 70 odsto bodova u svakom od ocenjivanih područja postaju nosioci sertifikata „Poslodavac Partner“.\nposlodavac partner sertifikat poslodavac partner pr sadržaj Addiko banka


VEK I PO ZATVORA ZA DILERE DROGE: Novopazarsko tužilaštvo bez milosti za prodavce droge | Crna Hronika | Kurir\nIBARSKA MAGISTRALA ODNELA JOŠ JEDNU ŽRTVU: Stravična nesreća rano jutros 2 2\t80\nEVO ŠTA JE SVE NAĐENO ISPRED ZGRADE VLADE NAKON ATENTATA NA ĐINĐIĆA: Istražni 2\t97\nJOVANA JE KOBNE VEČERI PO SVAKU CENU HTELA DA SE PROVOZA NA MOTORU: Ispovest 6\t96\nPUŠIO JE I GLEDAO KAKO MOJU DECU IZVLAČE IZ KOLA, A ZA ČETIRI SMRTI DOBIO 4\t210\nSAHRANJEN SURČINAC KOJI JE PUCAO U ŽENU I SEBE: Porodica i prijatelji Dragoslava 13\t74\nVIDEO SE SA DRUGOM PA OTIŠAO U SMRT! MERCEDES POKUPIO NIKOLU, OSTAO DA 23\t134\nPETORICA MALOLETNIKA BRUTALNO NAPALI POLICIJSKU PATROLU U PARAĆINU: Prvo 5\t17\nSEKUNDE SU GA DELILE OD SMRTI: Dramatičan snimak spasavanja muškarca sa 1\nVEK I PO ZATVORA ZA DILERE DROGE: Novopazarsko tužilaštvo bez milosti za prodavce droge\n04.07.2018. 14:32h 04.07.2018. 14:37h\nViše javno tužilaštvo (VJT) u Novom Pazaru u prethodne dve i po godine procesuiralo je 41 osobu zbog prodaje droge i one su pravnosnažno osudjene na više od 132 godine zatvora, rečeno je danas radiju Sto plus u tom tužilaštvu.\nTokom 2016. godine procesuirano je 16 osoba kojima su izrečene ukupno 52 godine zatvora, prošle godine je 15 osoba osudjeno na ukupno 45 godina zatvora, dok je u prvi šest meseci ove godine već osudjeno 10 osoba i to na 36 godina zatvora.\nPortparol VJT Asmir Mehović izjavio je da je gotovo 90 odsto (36 od 41) postupaka okončano sporazumom o priznanju krivičnog dela, čime su osumnjičeni u najkraćem roku procesuirani i pravnosnažno osudjeni.\n"Više tužilaštvo će u narednom periodu nastaviti borbu protiv prodaje i distribuiranja opojnih droga na teritoriji Novog Pazara, Sjenice i Tutina, a uz još bolju saradnju sa ostalim nadležnim organima ta borba će biti intenzivirana", kazao je Mehović.\nOn je dodao da je od početka 2016. godine VJT procesuiralo i 15 osoba osumnjičenih za držanje opojnih droga za sopstvene potrebe i omogućavanje drugim licima uživanje droga.\ndrogapresudedilerivek i pozatvornarkomanija\nIBARSKA MAGISTRALA ODNELA JOŠ JEDNU ŽRTVU: Stravična nesreća rano jutros u Vreocima, poginula devojka (25) (FOTO) 2 2\t80\nEVO ŠTA JE SVE NAĐENO ISPRED ZGRADE VLADE NAKON ATENTATA NA ĐINĐIĆA: Istražni sudija video dva posebna dela projektila, jedan ceo projektil i tragove krvi 2\t97\nJOVANA JE KOBNE VEČERI PO SVAKU CENU HTELA DA SE PROVOZA NA MOTORU: Ispovest svekra tinejdžerke nastradale u Obrenovcu, otkrio šta se dogodilo uoči TRAGEDIJE 6\t96\nPUŠIO JE I GLEDAO KAKO MOJU DECU IZVLAČE IZ KOLA, A ZA ČETIRI SMRTI DOBIO SAMO DESET GODINA: Porodice žrtava iz Mojsinja ogorčene zbog presude Nenadu Jevtoviću, ubici koji je kobne noći vozio pijan 4\t210


Video, ASUS predstavio brojne novitete\nNaslovna Video ASUS predstavio brojne novitete\nDatum: 13. jun 2014.\nBroj gledanja: 1444\nPredstavnici kompanije ASUS u našoj zemlji organizovalu su 12. juna skup za novinare na kojem su predstavljeni brojni novi proizvodi koji su svetsku premijeru imali na nedavno održanom sajmu COMPUTEX na Tajvanu. Kupcima u Srbiji dosta toga će biti na raspolaganju tokom narednih meseci, a fokus ove prezentacije bio je na uređajima po kojima je ASUS postao prepoznatljiv - tableti, transformeri i notebook računari. Kod tableta apsolutno najznačajniju novost predstavlja orijentacija ASUS-a na Intelove procesore, tako da na tržište stižu i prvi modeli sa Android 4.4 KitKat oparativnim sistemom koje pogoni 64-bitni Intel Atom procesor sa četiri jezgra.\nKada je reč o prenosnim računarima očekuju nas novi uređaji iz linije Transformer-a, sada sa dodatkom reči Pad u nazivu, koji će se prodavati ili kao samostalni 10-inčni tableti ili sa dopunskom tastaturom. Očekuje se da će veliku pažnju privući i Transformer Book Flip.\nTu je i novi Zenbook NX500 kojeg pre svega karakteriše izuzetno kvalitetan IPS ekran dijagonale 15,6 inača koji prikazuje sliku u rezoluciji 3840 x 2160, a tehničkim karakteristikama zadovaljava potrebe profesionalnih fotografa i ljudi koji se bave grafikom ili videom. Do kraja godine stiže i Transformer Book V koji predstavlja kombinaciju Windows i Android laptopa i tableta, kao i Android pametnog telefona - kako kažu u Asusu to je prvi 3-u-1 laptop koji nudi ukupno pet modova rada. Na kraju pomenućemo i modele Transformer Book T300 Chi i unapređenog prenosnika iz N serije koji donosi odličan IPS ekran 4K rezolucije na dijagonali od 15,6 inča i pakovanju težine manje od 3 kilograma.\nSagovornik: Saša Pantelić, Marketing Specialist & Technical PR, ASUS West Balkans


Šta je to alkoholizam? - Alkoholizam\nBoard index POJEDINAČNE BOLESTI ZAVISNOSTI ALKOHOLIZAM\nŠta je to alkoholizam?\nRe: Šta je to alkoholizam?\nPost by maya » 16 Aug 2012, 11:12\nAlkoholizam je odsustvo zdravog razuma, koji čovek može da vrati samo dolaskom na sastanke i radom na koracima. :)))))))))))))))\nPost by natasha » 16 Aug 2012, 19:06\nAnalitycs wrote: Jedan od razloga zbog kojih sam ja ovde je i to saznam šta je to alkoholizam. Na to pitanje još nisam dobio odgovor.\nPretpostavljam da ti je jasno da ni tu nema jedne ultimativne opšteprihvaćene definicije. Ima ih milion, jer sve do jedne zavise od teorijskog okvira/vremena/trenda u kome su nastale. I u pravu si, sve su uopštene i ne mogu biti drugačije jer da bi bile definicije moraju da generalizuju i zanemare specifičnosti, mnogostrukosti i razlike individualnih ljudskih iskustava.\nNi AA nije izbegao tu zamku ali ipak ima jedan deo koji za mene radi. Probaću da objasnim.\nPreskočiću AA priču o alkoholizmu kao kombinaciji fiziološke/telesne žudnje za alkoholom i psihološke opsesije - to je modifikovani medicinski model o alkoholizmu kao bolesti i tu može dosta da se piše, reci ako te zanima pa ću ti napisati. Meni je to manje zanimljiv deo i nisam sigurna koliko se u svemu slažem sa takvim viđenjem. Tu se dosta preispitujem šta uopšte da mislim o tome, jer uprkos tome što se mnogi ljudi uklapaju u njega, postoje i oni (možda je i njih mnogo) koje ta priča maši.\nPostoji i drugi deo u AA ideji alkoholizma koji mi se više dopada - po njemu niko ili ništa ne može da te definiše alkoholičarem osim tebe samog. Zašto? Zato što različiti ljudi imaju različit prag tolerancije na životna sranja.\nNeko ko pije manje količine, i pije periodično, može zaključiti da ima problem i prestati da pije jer na primer, naprosto ne može više da se smara sa mamurlukom posle pijanke.\nNeko će da pije danonoćno, ogromne količine, izgubi sve – zdravlje, posao, porodicu – i neće mu pasti na pamet da prestane.\nU AA se kaže – ako te alkohol košta više od novca možda je vreme da se zapitaš da li imaš problem sa alkoholom. Nije toliko bitno koliko, kad i kako piješ, već da li ti pijenje pretstavlja problem u bilo kom smislu.\nJa sam prestala da idem na AA jer mislim da alkohol nije problem/uzrok nego simptom nečeg dubljeg što nema veze sa supstancom. Razumem zašto je nekome, ko je sebi zbog pijenja razorio život, fokus na prvoj čaši/apstinenciji, ali meni taj fokus nikad nije bio tu. Meni odgovara da idem na 12 Steps grupe u kojima fokus nije na supstancama.\nMoj omiljeni AA govornik taj uzrok svake preteranosti (u piću i bilo kojoj drugoj drogi, hrani, seksu, radu, kupovini bla bla) koja može da preraste u kompulziju/zavisnost (nazovi to kako hoćeš) naziva polomljenošću, skrhanošću duha, kancerom duše. Nešto u meni ne funkcioniše, praznina, besmisao, nezadovoljstvo, strahovi, besovi štagod, i tera me da bežim od sebe i svojih osećanja.\nMislim da je Vuk dosta detaljno i dobro pisao o tome na ovom forumu.\nJa verujem da program upravo utiče na taj dublji nivo, i uči nas kako da reprogramiramo taj softver koji nas čini večito nezadovoljnim tragačima za nečim izvana što će „rešiti“ problem, nemir koji je unutra.\nAli taj deo priče prevazilazi okvire tvog pitanja.\nPost by maya » 16 Aug 2012, 22:19\n...niko ili ništa ne može da te definiše alkoholičarem osim tebe samog.\nPost by natasha » 31 Aug 2012, 05:38\nOvo je odlična tema.\nImam par priloga za nju, i evo prvog od njih.\nZa sve one koje zanima kako se po DSM-u (Diagnostic and Statistical Manual of Mental Disorders: DSM-IV) definišu i razlikuju zloupotreba supstance od zavisnosti od supstance evo prevoda kriterijuma:\nDSM-IV Kriterijumi za definisanje zloupotrebe supstance\n(Substance Abuse Criteria)\nZloupotreba supstance je definisana kao maladaptivni obrazac koji vodi ka klinički značajnom pogoršanju ili problemima manifestovanim kroz pojavu jedne (ili više) navedenih pojava, u okviru perioda od 12 meseci:\n1.\tKonstantno vraćanje na korišćenje supstance koje rezultira u nemogućnosti da se ispune glavne obaveze I dužnosti na poslu, u školi ili kod kuće (poput stalnog odsustvovanja ili neefikasnosti na poslu prouzrokovane korišćenjem supstance; izostajanja iz škole, ukora, kažnjavanja ili izbacivanja iz škole kao posledice korišćenja supstance; zapostavljanje dece ili kućnih obaveza)\n2.\tKonstantno vraćanje na korišćenje supstance u situacijama u kojima to predstavlja rizik po život (poput vožnje kola ili upravljanje mašinama pod uticajem supstance)\n3.\tKonstantni problemi sa zakonom povezani sa korišćenjem supstance ( poput hapšenja zbog ponašanja pod uticajem supstance – na pr agresivno ponašanje, tuča, vožnja pod uticajem supstance itd)\n4.\tNastavljanje korišćenja supstance uprkos stalnim socijalnim i ličnim problemima koji su prouzrokovani ili pojačani zbog korišćenja supstance (na pr stalne svađe sa bračnim partnerom zbog posledica intoksikacije, fizički obračuni i sl.)\nNapomena: simptomi zloupotrebe supstance se ne poklapaju sa kriterijumima za zavisnost od supstance, što znači da jedna osoba može ili zloupotrebljavati supstancu, ili biti zavisna od nje, ali ne oba istovremeno.\nDSM-IV Kriterijumi za definisanje zavisnosti od supstance\n(Substance Dependence Criteria)\nZloupotreba supstance je definisana kao maladaptivni obrazac koji vodi ka klinički značajnom pogoršanju ili nevoljama a koji se manifestuju kroz pojavu tri ili više navedenih pojava, unutar perioda od 12 meseci:\n1. Tolerancija na supstancu, definisana kao bilo koja od navedenih pojava:\na) potreba za značajnim povećanjem količine supstance da bi se postigao željeni efekat/nivo intoksikacije\nb) Značajno smanjenje efekta sa stalnom upotrebom iste količine supstance\n2. Kriza, manifestovana kao:\na) skup simptoma karaktertistični za supstancu koja se koristi\nb) korišćenje iste (ili sa njom blisko povezane) supstance da bi se ublažili ili izbegli simptomi krize\n3. Često uzimanje supstance u većim količinama ili tokom dužeg perioda nego što se nameravalo\n4. Postojanje konstantne želje ili neuspešnih pokušaja da se korišćenje supstance smanji ili kontroliše\n5. Velika količina vremena/energije koja se koristi na aktivnosti potrebne za nabavku, korišćenje ili oporavljanje od efekata delovanja supstance.\n6. Odustajanje od (ili smanjenje obima) važnih socijalnih, profesionalnih ili rekreativnih aktivnosti\n7. Nastavlajnje sa korišćenjem supstance uprkos svesti o postojanju stalnih fizičkih ili psiholoških problema koji su najverovatnije prouzrokovani ili pojačani korišćenjem supstance (na primer: konstantno pijenje uprkos svesti da se time pogoršava čir u želucu, stalno korišćenje kokaina uprkos postojanju depresije izazvane njegovim korišćenjem (cocaine induced depression) itd)\nAmerican Psychiatric Association. 1994. Diagnostic and Statistical Manual of Mental Disorders: DSM-IV. Washington D.C.: American Psychiatric Association. (pp. 181-183)\nLast edited by natasha on 31 Aug 2012, 12:22, edited 2 times in total.\nPost by natasha » 31 Aug 2012, 06:48\nDruga stvar koja mi se čini interesantnom da je ovde podelim sa vama jeste to kako neki lik objašnjava metaboličke promene koje se dešavaju u organizmu usled konstantnog i dugogodišnjeg pijenja.\n" Dr Viktor Šubajev, ruski psihijatar, specijalista za lečenje bolesti zavisnosti, tvrdi da je alkohol metabolička zamka za naše ćelije:\n- U početku ga organizam doživljava kao otrov i često se brani mučninom i povraćanjem, kao i kod bilo kog drugog trovanja. Ali se s vremenom ćelije navikavaju i počinju da koriste etanol kao gorivo, kao izvor lake, jeftine i brze energije. Za razliku od hrane, alkohol ne treba spremati, žvakati, variti. On odmah deluje kao varnica.\n- Veselo i energično, pa s vremenom organizam počinje da daje prednost tom "veselom otrovu". Ukoliko čovek dugo pije, dolazi do sniženja apetita, a želja za alkoholom ne prestaje čak i u slučajevima jake intoksikacije. To znači da su ćelije zaboravile na belančevine, masti, ugljene hidrate, vitamine i prešle na alkoholni metabolizam. One se bukvalno guše. Za alkoholičara je to pitanje života i smrti. To je razlog zbog koga je on u stanju da pređe preko žene i dece kako bi došao do flaše. Ni moralne vrednosti ga u tome neće sprečiti."\nTo sam našla u nekim smešnim srpskim novinama za dijasporu (Vesti) koje ovde moja keva kupuje. Ne kažem da je čovek sve pojasnio i da tu nema mesta za pitanja ali daje neku sliku koja omogućava razumevanje tog fiziološkog nivoa. Za one koji žele da pročitaju čitav članak (Zove se " Balkanski pijani brod" hahaha) evo linka\nhttp://www.vesti-online.com/Vesti/Tema- ... ijani-brod\nPost by natasha » 31 Aug 2012, 11:35\nA evo možda i ovo može nekome da pomogne u razmišljanju i procenjivanju - da li je alkoholičar ili ne.\nMoj vodič kroz korake ima samo dva pitanja koja postavi osobi koja nije sigurna da li je alkoholičar ili ne:\n1. Da li si ikada popio više alkohola nego što si planirao?\n2, Ako jesi, da li se to dogodilo više od jednog puta?\nAko na oba pitanja odgovoriš sa "Da" - po njemu ti si alkoholičar.\nJa mislim da su po ovom kriterijumu gledano, 4/5 ljudi na svetu alkoholičari.\nU stvari, da budem preciznija i poštenija u proceni, bar 4/5 ljudi koje ja pozajem.\nPost by maya » 01 Sep 2012, 01:10\nAlkoholizam je kad piješ iako ne želiš da piješ.\nPost by Synthetics » 05 May 2016, 22:40\nmaya wrote: Alkoholizam je kad piješ iako ne želiš da piješ.\nOvu sam definiciju zapamtio do dana današnjeg.\nPost by admin » 16 Sep 2018, 18:56\nAlkoholizam je teška, hronična, progresivna i fatalna bolest. Na razvoj i manifestacije bolesti utiču psihološki, socijalni i genetski faktori; kao i faktori okruženja.\nReturn to “ALKOHOLIZAM”


Šta se dešava u mozgu neposredno pred smrt? | Zdravarica\nŠta se dešava u mozgu neposredno pred smrt?\nTalas električne aktivnosti u našem mozgu zvani “šireća depresija” djeluje u posljednjim momentima prije nego što nastupi smrt, otkrili su istraživači. Eksperti, koji su istraživali aktivnost moždanih ćelija kod umirućih pacijenata otkrili su talas aktivnosti koji nastupa prije nego što dođe do sudnjeg časa. Istraživanja takođe pokazuju da je aktivnost zastupljena još nekoliko minuta otkako nastupi smrt. U tom trenutku moždane ćelije vuku rezerve energije još par minuta pre nego što tijelo prestane da daje znake života.


Republika / Doping testovi najviše "ubijali" Nadala i Federera, ali ni Nole nije prošao ništa bolje!\nutorak, 25. 2. 2020.| 19:41\nSvetska teniska asocijacija (ITF) brine o regularnosti "belog sporta" čestim i najčešće nenajavljenim antidoping akcijama, gde testiraju igrače, od najvećih zvezda, do onih manje poznatih. Od toga nisu zaštićene ni najveće zvezde, pa su tako Rodžer Federer i Rafael Nadal među najviše testiranim igračima u 2019. godini.\nOd kontrola nije pošteđen ni Novak Đoković. Novaku je u 2019. godini urađeno 24 antidoping testova, od čega 14 privatno, a 10 na turnirima.\nRekorder je Hjeon Čung, koji je testiran 34 puta, od čega 30 puta nenajavljeno. U ženskoj konkurenciji je najviše testirana Viktorija Kuzmova, koja je testirana 34 puta, od čega 23 puta privatno.\nProšle godine su na doping kontroli pali Čilenac Nikolas Žari i Kolumbijac Robert Farah (prvi reket sveta u dubl konkurenciji).\nSport Tenis Rafael Nadal Rodžer Federer Novak Đoković Doping Doping test Doping kontrola


Federalnom premijeru treba dobar savjetnik jer čovjek se, što bi narod rekao, samo provaljuje. Prvo je kazao da ako se poveća minimalna plata sa sadašnjih 380 KM na 420 KM da je to "društveno opasno i koči ekonomski rast". Prije par dana je rekao da naš narod previše troši na luksuz, a između ostalog i da pije puno kafe.\nNakon toga Novalić je s razlogom postao predmet zezanja po društvenim mrežama. Slika se narod kad pije vodu i napiše – izvini Fadile neću više nikad, ili danas jedemo grah s mesom ali nećemo jesti hljeb, Fadile je li previše. Mašte našem narodu nikad nije nedostajalo, i umjesto da se ušuti i traži načina da ublaži što je rečeno, danas je izjavio da se neće izviniti građanima jer je rekao istinu.\nSve javne ličnosti, posebno političari koji fantastično žive od javnih para, trebali bi dobro vagati svaku riječ i misliti šta pričaju, ovako se često od čitavog mandata upamti neka rečenica koja je izazvala negodovanje, a često se ni po čemu dobrom i nemaju pamtiti. Na kritike zbog postavljanja supruge na funkciju direktora sarajevskog UKC-a Bakir Izetbegović je rekao da je dobro kad je na položaju neko ko ima poznanstva. Pa naravno da je dobro, odlično ali za one koji poznaju nekoga, obični smrtnici mogu samo da bjesne. I to kaže jedan od članova Predsjedništva, koje se, naravno deklerativno, bori protiv nepotizma, korupcije i drugih pošasti našeg društva.\nVjerovatno ću pogriješiti, ko će to sve popamtiti ali da probam pobrojati šta sve čini vlast u ovoj našoj državi. Na nivou države imamo Parlament, i to dvodomni, Predsjedništvo BiH, Vijeće ministara, Ustavni sud, Sud BiH. U Federaciji BiH opet imamo dvodomni Parlament, pa predsjednika FBiH sa potpredsjednicima, premijera Federacije koji je šef federalnim ministrima. Onda imamo deset kantona, svaki kanton sa premijerom i kantonalnim ministrima. Svaki kanton ima Skupštinu sa predsjedavajućim i zamjenicima.\nU Republici Srpskoj imaju predsjednika, Skupštinu RS, premijera i Vladu RS. Brčko distrikt za sebe je priča, još jedna država u državi. Na sve to imamo lokalni nivo vlasti, gradove i općine sa svojim gradonačelnicima, načelnicima, vijećnicima. Gubim se, ne mogu da sve nabrojim ali svi dobijaju dobre plate od ovog naroda. I onda se nađe jedan da priča da narod pije puno kafe, pa da bar kaže eto marku ćemo manje primati, da se bilo čega odreknu, jedne jedine privilegije.\nU Tuzli je jučer bilo ubistvo. Na stranici MUP-a piše da su zabilježena dva narušavanja javnog reda i mira, od kojih je jedno posebno drsko ponašanje. Znam da ubistvo spada u kriminalitet ali mi je nekako čudno da ne spada i u narušavanje reda i mira. Ubijeni je mnogima poznati kamatar, a što je posebno zanimljivo, radio je kao portir u zgradi Vlade TK. Dugovanja bankama su problematična ali bar legalna, a posuđivanje veće sume novca od kamatara ne završava najbolje.\nVrijeme nam je danas bilo jedno do podne, drugo od podne, kao i na našim fotografijama.\nHitna služba - u toku protekla 24 sata obavljeno je 137 intervencija\nMUP TK - javni red i mir je narušen 2 puta, prijavljena su 4 krivična djela, zabilježene su 2 saobraćajne nesreće\nU Poliklinici za transfuziologiju Univerzitetskog kliničkog centra Tuzla 21.1.2016.godine krv je darovalo 128 davalaca.


Bivši igrači i treneri Partizana po svetu | Page 325 | Partizan.net - Forum navijača Partizana\nFirst Претходна 325 of 330\nZnaci ne verujem. Totalno razocarenje u tosica (od danas malim slovom). Kada sam procitao vest da odlazi smorio sam se iskreno bez obzira sto niti je pruzio ono sto se od njega ocekivalo niti je dao neki doprinos ali sam ga nekako uvek gotivio kao igraca, e pa zorane tosicu realno mislim da si zatvorio vrata kluba kod nas navijaca ovom izjavom, da li ce uprava da te pozove nekad da budes njen deo kao sto je Ivicu ili da budes nesto u mladjim kategorijama posle ovakve izjave zaista ne znam njima na obraz ako to urade (samo ne znam koji obraz al ajd tako se kaze pa cu to upotrebiti), ali verujem da ce svaki navijac ovo pamtiti i ako te nekad ugleda na stadionu ili spiker objavi da si tu propisno izvizdati.\nНе бих да испаднем Тошићев адвокат али не видим ту изјаву као нешто сензационално/шокантно/увредљиво, нити би ми порастао у очима да иде около и прича како му је Партизан најдражи нити ме боли курац што је то уствари Цска. Играо је као и цео тим што је играо откад је дошао, од сјаја до очаја, никад у каријеру није ни био играч који самостално вуче већ је доста зависио и од саиграча, очекивао сам више, али искрено не много више од онога што смо добили.\nReactions: ogi djukic, ABCDE, Војвода Путник and 2 others\na ja bih ponovila da ipak nismo ČULI šta je Tošić rekao.\nMislila bih da smo, uz iskustvo koje imamo kad je u pitanju Partizan u medijima, naučili da je ipak dobro da ne pljujemo naše igrače po osnovu onoga što PROČITAMO.\nNe kažem da Tošić nije to rekao, možda i jeste, mada mi je čudno. Ja ću se uzdržati od komentarisanja ove izjave dok ili ne čujem šta je rekao ili ne vidim njegov komentar... a sigurna sam da će ga biti.\nNajblaže rečeno je čudno da se ovakva izjavi pojavi pred derbi...\nReactions: ZatucaniZapadnjak, Стојанче Ристевски, maidros and 6 others\nTošić je zapečatio cigane u prošlom derbiju i tu ima kod mene najveće moguće T na početku. Što se mene tiče, šta je imao da kaže, rekao je na terenu. Došao je povređen, obnovio povredu i duže nije igrao, kada se vratio videlo se da se čuva i ne ulazi u duele jer mu je lekar verovatno rekao da ako ponovo dođe prvo okači kopačke o klin. Da ničeg drugog nije bilo, za onaj gol ciganima - hvala i srećno Bambi!\nReactions: ogi djukic, duxpfc, quimi and 1 other person\nМени је у реду Тошићева изјава, његова ствар, његово право, његово мишљење. Да нећемо као цигани. где Весић пише и пушта све "изјаве" играча у медије, у којој је свака друга реченица како су они највећи клуб у региону (да не буде баш лидери у региону).\nReactions: ogi djukic, maidros and Maestro\nSinoć emisija Teme do Arene, sa Mitrom, rađena u grobarskom restorančiću u Londonu.\nKakva je to glava!\nReactions: IzrazitiFavorit and Goginhosa\nJa bih se slozio sa @JasminaT da pre svega trebamo da cujemo objasnjenje izjave koja je ocigledno bila plasirana tako da se pogresno shvati!\nTakodje skoro od reci do reci potpisujem ono sto je rekao @tintin\nPozabavimo se cinjenicama i statistikom! Zoran Tosic je u Partizanu UKUPNO boravio 48 meseci i odigrao 102 utakmice. U CSKA je proveo 87 meseci o odigrao 182 utakmice!!! Sta je lose u tome sto je rekao da mu je taj klub, gde je obezbedio svog unuka i gde je sebe nadogradio i postao jedan od najboljih u evropi na prvom mestu a Partizan na drugom mestu?! Nije on nase dete gde je bio od desete do 23 godine pa da smo mu mi bas SVE dali. I u takvom slucaju ne bi izjava bila otrovna i zlobna, a kamoli u ovom. Grubo receno zaista koji vam je k...c?!\n"Za ljubav je potrebno dvoje" oko njegovog novog ugovora, sta je tu igde lose rekao i ikoga popljuvao? Nisu se slozili i to je to, mozda sam zna da je on kriv ali kao ajde bolje da bude obostrano. Nikakvog razloga nema za bilo kakvu zlu krv, a po komentarima, to se pokusava! Mi smo uvek voleli u vecinski slucajevima nase bivse. Neka se nastavi ta tradicija.\nПоследња измена: 01.03.2020\nJoš nam je taj klub bratski.\nUopšte ga ne osuđujem.\nSasvim normalna izjava.\nReactions: ogi djukic, ZatucaniZapadnjak, ABCDE and 1 other person\nBivši trener Partizana preuzima FK Borac? | Radio Televizija BN\nPoslije serije loših rezultata na otvaranju jesenje polusezone Branislav Krunić je izgubio povjerenje čelnika Borca, a novi trener kluba iz Platonove ulice najvjerovatnije će da bude Marko Nikolić.\nNe verujem u ovo,on trazi neki angazman izvan granica bivse Jugoslavije.\n- Adem Ljajic strelac u pobedi Besiktasa nad ekipom Ankaragucu (2:1) /ukupno odigrao u sezoni: 21 mec, kao starter: 16 meceva - 3 gola + 6 asistencija/\nReactions: SpejsNigrutin, Krki PFC and Matke22\nSrećan rođendan bratu Raći!\nReactions: IzrazitiFavorit, garbaN, djolehaubica and 15 others\nReactions: IzrazitiFavorit, Goginhosa, garbaN and 16 others\nMitro bratina! Svrstavam ga u sam vrh grobarštine, još od davnih dana.\nReactions: IzrazitiFavorit, Goginhosa and bolex\nDušan Vlahović ima koronu\nZahović slobodan igrač, ne bih se bunio da pojača naš “sportski sektor”.\nhttps://mondo.rs/Sport/Fudbal/a1295398/Zlatko-Zahovic-vise-nije-sportski-direktor-Maribor.htmlRastanak Zahoviča i Maribora posle 13 godina\nReactions: IzrazitiFavorit, ABCDE, BaX and 9 others\nVeceg debila skoro kao klub nismo ,, napravili”...\nĆelavi pred potpisom sa moskovskom Lokomotiv\nReactions: NikolaPartizan, Yossarian, Krki PFC and 2 others\nOn i Božović, braća rođena.\nJebi mater ako Terziću dr Zvezdani ne plaća procenat


Bogićević: Tadić i Rakić mi naredili da kupim ‘Politiku’ ! – Glas Srbije Info\nBogićević: Tadić i Rakić mi naredili da kupim ‘Politiku’ !\nKontroverzni žuti tajkun i vlasnik „Farmakoma“, svojevremeno jedan od najbogatijih Srbijanaca Miroslav Bogićević rekao je na saslušanju u policiji da je po direktnom nalogu svrgnutog diktatora Borisa Tadića i njegovog šefa kabineta pokojnog Miodraga Mikija Rakića kupio „Politiku“, „Večernje novosti“ i novosadski „Dnevnik“!\nBogićević je takođe u policiji rekao da ga je bivši ministar Mlađan Dinkić lično reketirao, i to u kafiću „Pica bar“ na Novom Beogradu!\nMorao da pristane\nKako saznajemo od izvora bliskog šabačkom tajkunu, Bogićević je sve ove navode ponovio i na poligrafu i pokazalo se da govori istinu!?!\n– Bogićevića kaže da su negde u drugoj polovini 2011. Tadić i šef njegovog kabineta, sada pokojni Miki Rakić, tražili da uđe u posao s medijima kako bi sprečili da „Politika“ i „Novosti“ pređu u ruke stranaca. Miroslav kaže da je na to morao da pristane i da je za to na kraju platio cenu daleko veću od tržišne, kaže naš sagovornik, inače jedan od najbližih Bogićevićevih saradnika.\nPrema njegovim rečima, Bogićević je policijskim inspektorima detaljno opisao i kako mu je Dinkić krajem te godine u „Pica baru“ na Novom Beogradu tražio skoro milion evra i to samo da mu „ne bi ođmagao“ i slao inspekcije u „Farmakom“.\n– Bogićević nije hteo da pristane na ucenu, ali na kraju je pristao da košarkaškom idubu Radnički iz Kragujevca uplati sponzorstvo od 200.000 evra. Nedugo nakon toga počela je totalna propast „Farmakoma“ i to tako što su 2013. Sberbanka i Findomestik banka pustile sve kredite na naplatu pre njihovog dospeća. E sad, ako znamo da je Dinkić član UO Sberbanke, onda je to prilično sumnjivo!, prepričava naš izvor.\nMiroslav Bogićević, koji se i dalje nalazi u kućnom pritvoru, juče nije bio dostupan za komentar, baš kao ni Boris Tadić. U Tadićevo ime oglasila se savetnica Marina Komad, navodeći da je sve rečeno o njenom šefu „apsolutna neistina“. Sličan komentar imao je i Dinkić.\nNa drugoj strani, glavna urednica „Politike“ Ljiljana Smajlović kaže da se nada da će se o toj kupovini „saznati sve što ima da se sazna“:\n– Premijer Vučić je obećao da će do kraja rasvetliti preprodaju najvažnijih novina u ovom delu Evrope. „Politika“ je suviše važna nacionalna ustanova da bi njena sudbina bila prepuštena političkom mešetarenju.\nGazda je Beko\nGlavni urednik „Novosti“ Ratko Dmitrović podseća da tokom 2011. i 2012. godine nije bio u ovoj kompaniji, ali da ga ovakvi navodi vlasnika „Farmakoma“ ne iznenađuju.\n– Nije tajna da je Bogićević radio po nalogu DS, aii je nepoznanica konačna sudbina te ideje o kupovini „Politike“ i „Novosti“. Ako je neko kupio novine, neka se upiše u APR kao vlasnik. Ja sam se za ove dve i po godine više puta uverio da je vlasnik „Novosti“ Milan Beko – zaključuje Dmitrović.\nDinkić: Bogićević laže!\nMlađan Dinkić tvrdi da je sve što je Bogićević isprićao o njemu „naravno neistina i budalaština“.\n– Potpuno je besmisleno da komentarišem takve laži, čiji je cilj očigledno samo da se ruši moj ugled. Zato predlažem da se imovinske karte svih sadašnjih i bivših državnih funkcionera i njihove rodbine stave na sto i ispita poreklo i način sticanja njihovog bogatstva. Pa da vidimo ko je držao reket, ko je širio mrežu, a ko je zaista radio u interesu naroda – apeluje Dinkić i dodaje da je to jedini način da se prestane sa ovakvim spletkama.\nNe znam da li je Bogićević prićao o medijima na poligrafu, jer branilac nije obavezan da prisustvuje odlasku na detektor laži.\nAleksandar Vučić prvi otkrio istinu Tadašnji PPV Aleksandar Vućić obelodanio je još 17. septembra 2012. godine da je „Bogićević morao da ućini uslugu DS“ i preko ćerki firmi ućestvuje u kupovini 50 odsto udela „Politike“.\n– Slučaj „Politika“ vodi do afere „Agrobanka“. Suma koja je nedostajala za kupovinu potiče iz kredita Nove Agrobanke i PBB. Taj novac korišćen je ne samo za kupovinu „Politike“ već i za potraživanja „Novosti“ i „Dnevnika“. Reč je o političkom kriminalu uz ekonomske zloupotrebe – ocenio je tada Vučić za RTS.